title: Uskonto ja terveys

text: Epidemiologisti ja lääketieteen tohtori Jeff Levinin mukaan uskonnon positiivinen vaikutus terveyteen voidaan selittää fysiologisilla ja psykologisilla tekijöillä. Tällaisia ovat mm. ruokavalio, alkoholista ja tupakasta pidättäytyminen, positiivinen minäkuva, kokemus elämän tarkoituksellisuudesta ja sosiaalinen osallistuminen.


title: Uskonto ja terveys

text: Richard P. Sloan on vuonna 2000 arvostellut tutkimusten merkittävyyttä ja metodologisia epäkohtia ja todennut, ettei empiiristä näyttöä uskonnon harjoittamisen ja terveyden välillä juurikaan ole löytynyt. Hänen mukaansa uskonnollisuus on henkilökohtainen asia. Tämän vuoksi hän ei yhdy ehdotuksiin, joiden mukaan lääkärit voisivat kannustaa potilaita uskonnollisuuteen terveyden nimissä. Tähän arvosteluun yhtyy myös Jeff Levin.


title: Uskonto ja terveys

text: Rukoilun tehoa on tutkittu kokeellisesti. Templeton-säätiön tutkimuksessa muiden puolesta rukoilemisen ei havaittu parantavan tai auttavan ihmisiä sairaudesta paranemisessa.


title: Uskonto ja terveys

text: Kristillinen Templeton-säätiö rahoitti 2000-luvulla 2,4 miljoonaa dollaria maksaneen tutkimuksen rukouksen tehosta ihmisiin. Tutkimus toteutettiin kaksoissokkona. Tutkimuksessa potilaat jaettiin satunnaisesti kolmeen koeryhmään. Ensimmäisessä ja toisessa olevat eivät tienneet rukoillaanko heidän puolestaan vai ei, mutta toisen ryhmän puolesta rukoiltiin. Kolmas ryhmä puolestaan tiesi, että heidän puolestaan rukoillaan. Näiden kohdalla testattiin psykosomaattisia vaikutuksia, jotka syntyvät siitä, että tietää olevansa rukousten kohteena. Kokeessa rukoilijoille annettiin niiden potilaiden nimet, joiden puolesta he rukoilivat. Tutkimuksessa seurattiin kuudessa sairaalassa 1802 potilasta, joille oli tehty ohitusleikkaus.


title: Uskonto ja terveys

text: Rukoilijat toimivat kolmesta kirkosta käsin. Kaikki kirkot olivat kaukana kuudesta sairaalasta. Rukoukset pyrittiin vakioimaan mahdollisimman pitkälle, joten kaikkia rukoilijoita pyydettiin liittämään rukoukseensa sanonta ”menestyksekäs leikkaus ja nopea parantuminen ilman komplikaatioita”.


title: Uskonto ja terveys

text: Kokeen tulokset julkaistiin "American Heart Journal" -aikakauskirjassa huhtikuussa 2006. Minkäänlaista eroa ei havaittu niiden potilaiden välillä, joiden puolesta rukoiltiin ja joiden puolesta ei rukoiltu. Niillä, jotka tiesivät olleensa rukousten kohteena, oli tilastollisesti merkittävästi enemmän komplikaatioita (52% vs. 58%) kuin niillä, jotka eivät tienneet siitä. Kokeen tekijöiden mukaan potilaat, jotka tiesivät olleensa rukousten kohteena kärsivät lisärasituksesta, ”suorituspelosta”.


title: Han Fei

text: Han Fei (韓非 pinyin: Hán Fēi; Wade-Giles: Han Fei: myös Han Feizi: 韩非子; n. 280–233 eaa.) oli kiinalainen filosofi ja Xunzin oppilas. Hänen mielestään kaikki ihmiset toimivat yhden ainoan periaatteen mukaan: vältellen rangaistusta ja yrittäen hyötyä. Monet kiinalaiset merkkihenkilöt kuten Qin Shi Huangdi ja Mao Zedong mieltyivät hänen ajatuksiinsa.


title: Pentti Fabritius

text: Pentti Olavi Fabritius (25. maaliskuuta 1930 Rautalampi – 15. joulukuuta 1978 Kuopio) oli suomalainen kirjailija.


title: Pentti Fabritius

text: Fabritiuksen vanhemmat olivat maanviljelijä Johannes Fabritius ja Selma Augusta Röntynen. Hän oli naimisissa vuodesta 1962 lähtien Hilkka-Liisi Lundellin kanssa ja erottuaan meni uusiin naimisiin Iiris Aulikki Mäkisen kanssa 1969.


title: Pentti Fabritius

text: Fabritius oli perustamassa Kanta-Hämeen kirjailijayhdistystä Vana-66:ta 1966 olleessaan työssä siltatyömaalla Hämeenlinnassa ja toimi yhdistyksen ensimmäisenä puheenjohtajana 1968.


title: Mario Party Advance

text: Mario Party Advance on seitsemäs peli "Mario Party" -pelisarjassa. Aikaisemmissa sarjan peleissä ollut moninpelitila Party Mode on korvattu uudella Shroom Cityllä. Pelin idea on suorittaa Shroom Cityn asukkaiden antamat tehtävät ja kerätä kaikki minipelit ja vehkeet, jotka Bowser on sirotellut ympäri kaupunkia. Pelin pelattavat hahmot ovat Mario, Luigi, Prinsessa Peach ja Yoshi.


title: Mario Party Advance

text: Pelin oheisena on Mario Party lautapeli, jonka maksimipelaajamäärä on 4.


title: Mario Party Advance

text: Pelillä on Metacriticissä keskiarvona 54/100 ja GameRankingsissa 56.53 %. IGN antoi pelille arvosanaksi 6/10 ja GameSpot 6.5/10.


title: Valkokangas

text: Valkokangas on heijastuspinta, jolle heijastetaan kuvia yleisön nähtäväksi esimerkiksi elokuvateattereissa, kotiteattereissa tai toimisto- ja konferenssitiloissa. Valkokankaalle voidaan heijastaa kuva elokuvaprojektorilla, videoprojektorilla, diaprojektorilla tai piirtoheittimellä.


title: Valkokangas

text: Valkokankaat ovat tavallisesti väriltään neutraalin valkoisia tai harmaita, jotta esitettävä kuva toistuisi mahdollisimman tarkoin alkuperäisissä väreissä. Valkokankaiden heijastavuus vaihtelee käyttötarkoituksen mukaan: saatavilla on kankaita tummanharmaista valkoisiin ja pinnaltaan aluminisoituihin tai lasihelmillä päällystettyihin. Jälkimmäisillä saadaan aikaan hyvin kirkas kuva, kun kuva heijastetaan ja sitä katsotaan suoraan kankaan edestä. Valkokangas voidaan tehdä myös maalaamalla seinä sopivalla maalilla. Pienet valkokankaat ovat yleensä suorapintaisia, mutta elokuvateattereiden suuremmat kankaat voidaan tehdä myös kaareviksi.


title: Valkokangas

text: Uusimmat valkokankaat mahdollistavat videoprojektorin käytön valoisassakin tilassa.


title: Valkokangas

text: Valkokankaita on tyypiltään erilaisia:


title: Vapaa tanssi

text: Vapaa tanssi oli yksi monista termeistä, jota käytettiin varhaisista 1900-luvun alun Yhdysvalloissa ja Saksassa kehittyneistä uusista tanssityyleistä, joista alkoi nykytanssin kehitys. Muita nimikkeitä olivat plastinen tanssi, esteettinen tanssi, ekspressionistinen tanssi, ilmaisutanssi ("ausdruckstantz") ja moderni tanssi. Nimityksistä voi päätellä eri tanssintekijöiden painotuseroja tanssin sisällössä ja muodossa. Ajan tanssikehitystä on tarkemmin selostettu artikkelin nykytanssi historiaosiossa.


title: Vapaa tanssi

text: Vapaan tanssin voidaan katsoa syntyneen 1900-luvun alun Saksassa, ja vuosina 1910–1933 sitä kutsuttiin usein ekspressionistiseksi tanssiksi. Saksassa ekspressionistista tanssia kutsuttiin myös ilmaisutanssiksi (). Vapaa tanssi oli merkittävin reaktio tuon aikakauden vallitsevaa tanssitraditiota vastaan. Vapaan tanssin edustajat korostivat tanssijan sisäistä motivaatiota ja tunteita ulkoisen muodon sijaan. Toisin kuin klassisessa baletissa, vapaassa tanssissa ei ollut kaavamaisia sääntöjä, vaan tanssin muoto syntyi yksilöllisesti tanssijan tunteiden ohjauksessa. Vapaa tanssi pyrki vapauttamaan tanssi-ilmaisun opituista muodoista ja säännöistä niin seksuaalisesti, sosiaalisesti, ruumiillisesti, psykologisesti kuin kulttuurillisesti. Lähes samanaikainen modernin tanssin synty Yhdysvalloissa innosti vuosisadan alkupuolella koreografit niin Euroopassa kuin Amerikassa uuteen tanssin teorian pohdintaan, jossa pyrittiin irtautumaan baletin kuivasta teknisyydestä.


title: Vapaa tanssi

text: Suomessa vapaaksi tanssiksi kutsuttiin erityisesti Maggie Gripenbergin luomaa tanssityyliä. Suomalaisen tanssintutkimuksen käytännön mukaan suomalaisen tanssitaiteen kehityksessä modernia tanssia pidetään vapaan tanssin ajallisena jatkumona. 1930- ja 1940-luvuilla vapaa tanssi muodostui Suomessa tanssitaiteen keskeiseksi käsitteeksi, jonka alle luettiin monia varhaisen modernin tanssin suuntauksia. Toisen maailmansodan jälkeen vapaaseen tanssiin liittyvät saksalaisyhteydet johtivat kuitenkin sen taiteellisen arvon tuomitsemiseen. Silti vielä vuoteen 1963 saakka Suomen Tanssitaiteilijain Liitossa oli vain kaksi jaostoa: baletin ja vapaan tanssin jaostot.


title: Vapaa tanssi

text: Modernin tanssin käsite otettiin Suomessa laajemmin käyttöön vasta 1960-luvun vaihteessa. Suomalaisen modernin tanssin katsotaankin usein syntyneen juuri 1960-luvun alussa, ja tähän muutokseen vaikutti merkittävästi tanssija-koreografi Riitta Vainion palaaminen opiskelumatkoiltaan Yhdysvalloista Suomeen. Vainion tanssitaiteen taustalla oli kuitenkin vahvasti nimenomaan vapaa tanssi sekä naisvoimistelu.


title: Vapaa tanssi

text: Suomalaista vapaata tanssia on eri ajanjaksoina ja tyylillisten vivahde-erojen vuoksi kutsuttu muun muassa nimityksillä uusi tanssi, plastinen tanssi, absoluuttinen tanssi, ilmaisutanssi, rytmillinen tanssi, ja paljasjalkatanssi. Kansainvälisesti on usein käytetty termiä "varhainen moderni tanssi" ().


title: Martti Palkispää

text: Martti Toivo Palkispää (sukunimi vuoteen 1953 Bamberg) (19. huhtikuuta 1924, Korpiselkä – 16. toukokuuta 2006, Suonenjoki) oli suomalainen kirjailija. Varsinaiselta ammatiltaan Palkispää oli metsätalousneuvoja.


title: Martti Palkispää

text: Palkispään vanhemmat olivat myymälänhoitaja "Evert Albin Bamberg" ja "Katariina Rissanen". Hän valmistui metsäteknikoksi Rovaniemen metsäkoulusta 1948. Palkispää työskenteli metsäalalla ensin Sodankylässä 1949–1952 ja myöhemmin Savossa.


title: Martti Palkispää

text: Palkispää oli naimisissa 1946–1971 "Katri-Mirjam Karjusen" kanssa ja erottuaan meni toisen kerran naimisiin "Irja Annikki Halmeen" kanssa 1972.


title: Harry Bernstein

text: Harry Bernstein (30. toukokuuta 1910 Stockport – 3. kesäkuuta 2011) oli englantilaissyntyinen kirjailija.


title: Harry Bernstein

text: Bernstein saavutti kirjallista menestystä poikkeuksellisen vanhalla iällä, sillä hän alkoi työstää esikoisteostaan "Näkymätöntä muuria" ("The Invisible Wall") jäätyään leskeksi Ruby-vaimon kuoltua leukemiaan 2002. Tämä kirjailijan lapsuusvuosia käsittelevä teos ilmestyi vuonna 2007, kun Bernstein oli 96-vuotias. Otava kustantama Mika Tiirisen suomennos ilmestyi samana vuonna.


title: Harry Bernstein

text: Kolmas kirja, "The Golden Willow", ilmestyi vuonna 2009. Siinä hän käy läpi avioliittoaan ja sen jälkeisiä vuosia.


title: Harry Bernstein

text: Bernstein oli juutalainen ja muutti 12-vuotiaana Yhdysvaltoihin. Hän asui kuolemaan saakka New Jerseyssä. Vuonna 2008 ilmestyi hänen toinen teoksena "The Dream", joka kuvaa perheen varhaisia vuosia valtameren takana. Bernstein oli puolalaissyntyisten vanhempiensa seitsemästä lapsesta viides. Hänen äitinsä väitti vastoin virallisten asiakirjojen tietoja pojan syntyneen 17. huhtikuuta. Bernstein ei kuitenkaan viime vuosinaan juhlistanut syntymäpäiväänsä enää kumpanakaan päivänä. Hän kuoli 101-vuotiaana 3. kesäkuuta 2011.


title: Mengzi

text: Mengzi (孟子; pinyin: Mèngzǐ; Wade-Giles: Meng Tzu, 'Mestari Meng'), alkuperäiseltä nimeltään Meng Ke, latinaksi "Mencius", eli todennäköisimmin 372–289 eaa.; vaihtoehtoisesti 385–303/302 eaa.) oli kiinalainen filosofi. Hän oli Kungfutsen seuraaja. Kungfutsen tapaan hänkin kiersi Kiinaa pitkään, 40 vuotta. Hänen keskeinen ajatuksensa oli: ”Taivaan järjestystä noudattava säilyy; taivaan järjestystä vastustava katoaa”.


title: Anthems of Rebellion

text: Anthems of Rebellion on ruotsalaisen metalliyhtye Arch Enemyn viides studioalbumi, vuodelta 2003.


title: Antti Jalava

text: Antti Jalava (s.1949) on ruotsinsuomalainen ruotsin kielellä kirjoittava kirjailija.


title: Antti Jalava

text: Jalava käsittelee kirjoissaan identiteettiongelmista kärsivien siirtolaisnuorten sopeutumisvaikeuksia ruotsalaiseen yhteiskuntaan. Hän tuli julkisuuteen sekä Ruotsissa että Suomessa 1980 romaanillaan "Asfaltblomman" ("Asfalttikukka") josta tehtiin myös tv-elokuva.


title: Doomsday Machine

text: Doomsday Machine on ruotsalaisen metalliyhtye Arch Enemyn kuudes studioalbumi, vuodelta 2005.


title: Höfuðborgarsvæðið

text: Höfuðborgarsvæðið (tunnetaan myös nimellä "Stór-Reykjavíkursvæðið" eli Suur-Reykjavíkin alue) on Reykjavíkin suurkaupunkialueen nimi. Se koostuu Reykjavíkista ja kuudesta ympäröivästä kaupungista ja kunnasta. Kaupunkialueen pinta-ala on 777 neliökilometriä ja väkiluku on noin 193 000 eli lähes 65 prosenttia Islannin väestöstä. Alue on kuitenkin suurkaupunkialueeksi hyvin harvaan asuttu, vain noin 250 asukasta neliökilometrillä. Kaupunkialue on Islannin tärkein väestökeskittymä niin väestöllisesti, taloudellisesti, poliittisesti kuin kulttuurillisestikin.


title: Iikka Vuotila

text: Leo Iikka Vuotila (17. kesäkuuta 1933 Kemi – 15. huhtikuuta 1975 Oulu) oli suomalainen kirjailija ja teologian lisensiaatti. Vuotila toimi opettajana ja pappina muun muassa Helsingissä, Tampereella, Laukaassa ja Keravalla. Romaanien lisäksi Vuotila julkaisi 1967 kirjallisen tutkielman "Kirjailija ja omatunto", jossa hän tarkasteli Väinö Linnaa, Olavi Siippaista ja Lauri Viitaa eettisinä kirjailijoina. Kirjallisuudentutkija Markku Eskelisen mukaan Vuotilan 1966 julkaistu romaani "Kuin lähtö" oli ""ainoa 1960-luvun suomenkielinen romaani, jota on vähänkään luontevaa verrata ranskalaiseen uuteen romaaniin"".


title: Burg-Reuland

text: Burg-Reuland on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön ("Deutschsprachige Gemeinschaft Belgiens"). Kunta on yhteisöön kuuluvista kunnista eteläisin. Vuonna 2014 kunnan asukasluku oli 4 011 ja pinta-alaltaan se on 108,96 neliökilometrin suuruinen. Kunnan suurimpiin nähtävyyksiin lukeutuu Reulandin linna ().


title: Jaguar XJ

text: Jaguar XJ on Jaguar-autonvalmistajan henkilöautomallisto, joka esiteltiin vuonna 1968. Se korvasi sekä Mark X:n seuraajan 420G:n että Mark II:n seuraajan, S-Typen. Tästä alkoi Jaguarin yhden mallin politiikka, joka päättyi vasta uuden S-typen lanseeraukseen vuonna 1999. XJ-lyhenne tulee projektin työnimestä Experimental Jaguar. Aluksi lyhennettä seuraava numero viittasi sylinterilukuun, myöhemmin käytettiin myös ainakin epävirallisesti projektinumerointia.


title: Jaguar XJ

text: XJ Series I:ssä käytettii Jaguar XK-moottoria, kuusisylinteristä rivimoottoria. 4,2-litrainen oli perusvaihtoehto, mutta eräille markkinoille, joilla se verotuksellisistä syistä oli tarpeellista, tuotiin myös 2,8-litrainen versio. Perusversion lisäksi saatavana oli paremmin varusteltu Sovereign sekä huippuna Daimler. XJ nosti Jaguarin uudelle mukavuus- ja ajo-ominaisuustasolle. Jaguar XJ hävisi niukasti Vuoden Auto -tittelin vuonna 1968 Peugeot 504:lle. Vuonna 1972 Jaguar toi XJ:n moottorivaihtoehdoksi 5,3-litraisen V12:n - Jaguarina XJ12 ja Daimler-versiona Double Six.


title: Jaguar XJ

text: Vuonna 1973 mallille tehtiin pieni facelift nimellä Series II. USA:n markkinoita varten puskurit piti muotoilla uudelleen sekä varustelua parantaa. Myös tiukentuvat päästövaatimukset vaativat autoon muutoksia. 2,8-litraisen moottorin korvasi 3,4-litrainen XK.


title: Jaguar XJ

text: Tässä vaiheessa alkoi laatu muodostua yhä suuremmaksi ongelmaksi. British Leylandin toistuvat lakot näkyivät Jaguarinkin laadussa ja sitä myöten myyntiluvuissa. Samalla auton muotoilu alkoi tuntua hieman vanhahtavalta. Series II jäi viimeiseksi Sir William Lyonsin täysin itse muotoilemaksi Jaguariksi.


title: Jaguar XJ

text: Vuonna 1978 esiteltiin Pininfarinan muotoilema Series III, joka kuitenkin muistutti paljon Series II:lta, ja monet peltiosat ovatkin vaihtokelpoisia. Katon ja takaovien linjoja muutettiin. Series III oli menestyksekkäin XJ Series -malli. Laatuongelmiin oli saatu parannusta, varsinkin 1980-luvun alkuvuosilta lähtien. Malli myi erittäin hyvin, ja rakensi siten taloudellista perustaa seuraavan XJ:n kehitykselle. Series III pysyi tuotannossa V12-koneella aina vuoteen 1992.


title: Jaguar XJ

text: XJ:n seuraajamallia oli alettu suunnitella jo 1970-luvulla. Vuonna 1986 lanseerattiin täysin uusi XJ6, tai XJ40, millä nimellä useimmat sen tuntevat. Sen voimanlähteenä oli uusi AJ6, joka oli tuotu XJ-S-malliin jo vuonna 1984. Mallistossa oli alkuun 3,6- ja 2,9-litraiset suorat kuutosmoottorit. Vuodelle 1990 isompaa konetta suurennettiin 4-litraiseksi, ja seuraavana vuonna 2,9-litraista 3,2-litraiseksi. V12-moottoria tähän korimalliin ei mahtunut ennen vuotta 1993, jolloin etuosa suunniteltiin uudelleen. Mallisarjaan kuuluivat perusmalli Base eli XJ6, Sovereign, huippumallina Daimler sekä USA:n markkinoille Vanden Plas, joka oli käytännössä Daimler toisella nimikyltillä.


title: Jaguar XJ

text: XJ40 oli siihen asti eniten ennakkotestattu automalli, ja varsinkin elektroniikkansa osalta erittäin monimutkainen. Auton toimintoja ohjasi 7 mikroprosessoria, joiden ansiosta johdotuksessa säästettiin huomattavasti, koska käytettiin matalajännitettä eri toimintojen ohjauksessa.


title: Jaguar XJ

text: XJ40:ssä esiintyikin alkuvuosina paljon sähköongelmia. Silti malli myi hyvin, ja vuodelle 1990 tehtiin myös elektroniikkaan paljon parannuksia. Vuonna 1993 tuli mallisarjan viimeinen revisio. Tämä oli sisustuksen osalta pieni facelift, mutta laadun osalta merkittävä parannusohjelma. Vuodesta 1993 alkaen ruostumisongelmien ratkaisuksi tuli kokogalvanointi. Vuosien 1993–1997 välillä valmistettuja Jaguareja pidetään usein laadullisesti parhaina.


title: Jaguar XJ

text: Seuraavan mallin X-300:n valmistukseen käytettiin vanhaa aihiota, johon muotoiltiin modernimmat etu- ja takapäät. Lisäksi tehtiin pieniä teknisiä muutoksia. Sarjan elinkaari jäi kuitenkin lyhyeksi.


title: Jaguar XJ

text: Vuonna 1997 Jaguar päätti pitkän suorien kuutosmoottorien historian ja toi markkinoille ensimmäisen itse valmistamansa V8:n 3,2- ja 4,0-litraisina versioina X308-malliin. Tämä uusi XJ8 näyttää ulkoisesti lähes identtiseltä X-300:n kanssa. Sisustus sen sijaan muuttui täysin. Mallisto koostui sekä X-300:ssa että X-308:ssa Executive-perusmallista, Sovereignista, S (Sport)-mallista sekä kompressoriahdetusta XJR:stä. Huippuna oli yhä Daimler LWB Daimler.


title: Jaguar XJ

text: Vuonna 2002 katsottiin XJ40-mallista alkanut muotoilu vanhaksi, ja se korvattiin täysin uudella, täysalumiininen X-350-mallilla. Sen moottorivaihtoehtoina olivat 4,2-litrainen V8, 3,0-litrainen V6 sekä 2,7-litrainen tuplaturboahdettu diesel. Daimler-versio esiteltiin vasta 2005 malliston huipulle, ennen kaikkea Sveitsin ja Lähi-idän asiakkaiden toivomuksesta. Kaikissa autoissa on automaattivaihteisto.


title: Jaguar XJ

text: Malli palkittiin kahtena perättäisenä vuonna (2005 ja 2006) englantilaisen BusinessCar-lehden lukijaäänestyksessä Luxury Car of the Year -tunnustuksella. Muita XJ:n saavuttamia mainintoja oli Fleet World Honoursin "Best Luxury Car 2006", Skotlannin Vuoden auto -kilpailun "Diesel Car of the Year 2005" sekä Auto Expressin käytettyjen autojen kilpailun "Best Large Executive Car 2006". Britanniassa XJ on ollut suosittu malli, ja sen myyntimäärät olivat vuonna 2006 noin 20 % kaikkien luokassa myytyjen autojen määrästä. Muualla hieman vanhanaikaisesti muotoillun auton myyntiluvut eivät olleet aivan odotettuja.


title: Jaguar XJ

text: Geneven autonäyttelyssä maaliskuussa 2007 esiteltiin kevyesti uudistettu mallivuoden 2008 XJ. Sekä keula että perä saivat uuden ilmeen, ja myös sisustusta on ajanmukaistettu.


title: Lontzen

text: Lontzen on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön ("Deutschsprachige Gemeinschaft Belgiens"). Kunta syntyi vuonna 1977 kun Lontzenin, Herbesthalin ja Walhornin kunnat liittyivät yhteen. Vuoden 2014 alussa kunnan asukasluku oli 5 537 ja pinta-alaltaan se on 28,73 neliökilometrin suuruinen, asukastiheyden ollessa näin 193 as./km².


title: Jaguar Mark X

text: Jaguar Mark X (mark ten) on suurin Jaguarin koskaan valmistama sedanmalli, joka suunniteltiin alun perin Yhdysvaltojen markkinoita varten. Autosta tehtiin myös luksusmalli Daimler DS420, jota valmistettiin aina vuoteen 1992 asti.


title: Jaguar Mark X

text: Vuonna 1966 auton nimeksi tuli Jaguar 420G.


title: Jaguar Mark X

text: Jousitus on joka kulmassa erillisjousitus ja edessä on kierrejouset. Vaihteistona on manuaali, ylivaihteella varustettu manuaali tai automaattivaihteisto.


title: Morian

text: Morian on jyväskyläläinen metalliyhtye, joka on perustettu vuonna 2002. Yhtyeeseen kuuluvat Janne Siekkinen (laulu), Sami Niittykoski (kitara), Mika Laitinen (kitara), Antti Simonen (koskettimet), Jaakko Niemi (basso) ja Joonas Juutilainen (rummut). Muutaman demon jälkeen yhtye teki promo-CD:n nimeltään Firewalkers, joka sisälsi neljä kappaletta. Levytyssopimuksen Morian sai vuonna 2006. Heidän debyyttisinglensä, "Away from the Sun", julkaistiin 7. maaliskuuta 2007, ja se saavutti suoraan toisen sijan Suomen singlelistalla. Morianin debyyttialbumi, "Sentinels of the Sun", julkaistiin 16. toukokuuta 2007.


title: Morian

text: Yhtyeen tuorein albumi, "Ashen Empire", julkaistiin huhtikuussa 2012.


title: Jaguar XK150

text: Jaguar XK150 on vuosina 1957-1961 valmistettu urheiluautomalli, joka korvasi aiemman XK140 -mallin. Autosta oli alun perin Fixed Head Coupé ja Drop Head Coupé -mallit. Auto on aiempiin XK-sarjan malleihin verrattuna modernimpi ja siinä on ensimmäistä kertaa yksiosainen tuulilassi ja kylkilinja ei enää laskenut niin paljon kuin edeltäjissä. Konepelti on leveämpi. Yhteensä tätä mallia valmistettiin 2 265 kpl roadstereita, 4 445 kpl FHC:ta ja 2 672 kpl DHC:ta.


title: Jaguar XK150

text: Saatavilla olevia värejä olivat punainen, helmiäisharmaa, valkoinen, indigonsininen, claret, cotswoldin sininen, musta, vaalean harmaa, sherwoodin vihreä, carmenin punainen, brittiläinen kilpavihreä, cornish harmaa ja imperial maroon.


title: Jaguar XK150

text: Vuonna 1958 myyntiin tuli Open Two Seater malli (avoin kaksipaikkainen). Samana vuonna tuli myyntiin myös kolmella SU HD8 kaasuttimella varustettu S malli. Myöhemmin moottorin iskutilavuutta kasvatettiin 3.8 litraan isontamalla sylinterien halkaisijaa.


title: Jaguar XK150

text: Autossa on joka renkaassa levyjarrut, mutta sen sai tilattua myös rumpujarruilla. Jousitus on hyvin samanlainen kuin XK140 mallissa ja ohjaus on toteutettu hammaspyörällä.


title: Jaguar E-Type

text: Jaguar E-Type esiteltiin vuonna 1961. Auton sulavat linjat muistuttivat melkoisesti Jaguar D-typeä. Auton pitkä ja matala keula, sekä pleksikupujen alle piilotetut valonheittimet antoivat autolle vauhdikkaan ulkonäön.


title: Jaguar E-Type

text: The Telegraph-lehden äänestyksessä vuonna 2008 se valittiin kaikkien aikojen kauneimmaksi autoksi suurella äänten enemmistöllä.


title: Jaguar E-Type

text: Moottori oli 3,8-litrainen kuusisylinterinen kahdella yläpuolisella nokka-akselilla varustettu rivimoottori, Jaguarille tyypilliseen tapaan. Moottorilohko oli valurautaa ja sylinterikansi alumiinia. Kolmen muuttuvakurkkuisen kaasuttimen ansioista tehoksi saatiin 265 hevosvoimaa. Kiihtyvyys 0-100 km/h sujui runsaassa 7 sekunnissa ja huippunopeus oli noin 240 km/h.


title: Jaguar E-Type

text: Auton pyörien erillisjousitus oli Jaguareissa uutta. Etupyörät oli tuettu kaksin kolmiotukivarsin ja jousitettu pitkittäisin vääntöjousin. Hammastanko-ohjaus oli poikkeuksellisen nopea. Ääriasentojen välillä oli hiukan yli 2,5 ohjauspyörän kierrosta. Isot levyjarrut oli sijoitettu vetoakseleiden sisäpäihin, vetopyörästön kotelon kupeeseen. Taka-akselisto oli huomattavasti parempi kuin Jaguarin aikaisempi jäykkä akseli. Auton pito liikkeelle lähdettäessä oli erinomainen.


title: Jaguar E-Type

text: E-typestä oli kaksi korimuunnosta: kovakattoinen coupé ja avonainen cabriolet. Vuonna 1966 markkinoille tuli myös 2+2-paikkainen coupe.


title: Jaguar E-Type

text: Malli oli suosittu ja menestyksekäs myös kilpa-autona.


title: Jaguar E-Type

text: Autosta suunniteltiin vuosina 1963–1964 erityinen kevytkorinen versio kilpakäyttöön. Muutamia kappaleita valmistettiin vuonna 2014 näiden 1960-luvun piirrosten mukaan.


title: Alfa Romeo Montreal

text: Alfa Romeo Montreal esiteltiin konseptimallina ensimmäisen kerran vuoden 1967 Montreal Expossa. Malli nimettiin juuri tämän ensiesittelypaikkansa mukaan. Bertonen muotoilema 2+2 -paikkainen auto perustuu Giulia Sprint GT:n alustaan ja muokattuun koriin. Ensimmäinen tuotantoauto esiteltiin Genevessä vuonna 1970 ja oli varustettu Tipo 33 -mallin kilpa-autosta lainatulla 2,6-litraisen V8-moottorin "katuversiolla". Autossa oli Alfa Romeon omistuksessa olleen italialaisen SPICA:n (Società Pompe Iniezione Cassani & Affini) valmistama mekaaninen polttoaineensuihkutus ja se tuotti n. 200 hevosvoimaa. Montreal oli varustettu 5-vaihteisella vaihdelaatikolla ja ZF/Alfa Romeo tasauspyörän lukolla (limited-slip differential, LSD).


title: Alfa Romeo Montreal

text: Mallin huippunopeudeksi on mitattu 224 km/h ja kiihtyvyydeksi (0–100 km/h) 7,1 s.


title: Alfa Romeo Montreal

text: Suomessa Alfa Romeo Montreal maksoi 129 900 markkaa vuonna 1973 ja niitä tuotiin maahan vain yksi.Autoa valmistettiin yhteensä 3 925 kappaletta ja sen tuotanto päättyi vuonna 1977.


title: Max Planck -instituutti

text: Max Planck -instituutti (koko nimi , lyh. MPG) on saksalainen tutkimuskeskus. Insitituutti koostuu yli 80:sta laboratoriosta, tutkimuskeskuksesta ja instituutista, joita hallinnoidaan Berliinin ja Münchenin kaupungeissa. Max Planck -instituutti on riippumaton ja voittoa tavoittelematon tutkimuskeskus, jonka toimintaa rahoittavat suurimmaksi osaksi Saksan valtio ja Saksan osavaltiot.


title: Max Planck -instituutti

text: Max Planck -instituuttia pidetään yhtenä maailman johtavista tieteen ja teknologian tutkimuskeskuksista. Esimerkiksi vuonna 2006 brittiläinen "The Times" -lehti arvioi koulutusliitteessään sen maailman parhaaksi ei-yliopistolliseksi tieteen tutkimuslaitokseksi.


title: Max Planck -instituutti

text: Max Planck -instituutti koostuu yli 80 alaorganisaatiosta, joista 78 sijaitsee Saksassa. Lisäksi instituutin alaisia organisaatiohaaroja ja kolme instituuttia sijaitsee muissa Euroopan maissa. Instituuttien tutkimuskohteita ovat tieteen ja teknologian lisäksi humanistiset tieteet sekä yhteiskuntatieteet.


title: Max Planck -instituutti

text: Max Planck -instituutit toimivat tiiviissä yhteistyössä yliopistojen kanssa, mutta ovat näistä riippumattomia. Instituutit keskittyvät tutkimukseen, joka ei välttämättä sovi yliopistojen tutkimusrakenteeseen esimerkiksi tieteidenvälisyytensä vuoksi tai joka on yliopistojen saavuttamattomissa resurssien vuoksi. Instituutti panostaa tutkimuksen laatuun ja sen tutkijat ovatkin voittaneet yhteensä 16 Nobelin palkintoa vuoden 1948 jälkeen. Muun muassa näiden ansiosta Max Planck -instituutilla on maine Saksan kovatasoisimpana tutkimuskeskuksena.


title: Max Planck -instituutti

text: Instituutit puolestaan koostuvat tutkimuslaitoksista, joiden johtajilla on tasa-arvoinen asema esimerkiksi äänestyksissä. Laitokset saavat rahoituksensa pääosin valtiolta ja osavaltiolta, mutta myös lahjoitukset sekä tutkimus- ja lisenssimaksut muodostavat osansa tuloista.


title: Max Planck -instituutti

text: Max Planck -instituutti perustettiin Göttingenissä toisen maailmansodan jälkeen, vuonna 1948. Sen tarkoitus oli jatkaa preussilaisen Kaiser Wilhelm -instituutin toimintaa. Max Planck -instituutin logossa on kuvattuna Minerva, roomalaisten viisauden jumalatar.


title: Max Planck -instituutti

text: Instituutin alaisena toimii noin 12 300 vakituista työntekijää, joihin kuuluu muun muassa 4 200 tutkijaa. Lisäksi instituutti työllistää 900 vierailevaa tutkijaa. Instituutin budjetti vuodelle 2006 oli noin 1,4 miljardia euroa, josta 84% tuli valtiolta.


title: Spyker C8

text: Spyker C8 on Spyker Carsin valmistama urheiluautomallisto.Kaikki moottorit ovat Audin valmistamia.


title: Spyker D12

text: Spyker D12 Peking-to-Paris on Spyker Carsin valmistama luksusluokan neliovinen SUV, joka esiteltiin vuoden 2006 Geneven autonäyttelyssä. Tuotannon on tarkoitus alkaa vuoden 2007 loppupuolella, esittelyn jälkeen mallia on jo tilattu yli 100 kappaletta. Alun perin auto suunniteltiin Pohjois-Amerikan markkinoita varten. Nimi Peking-to-Paris viittaa Peking To Paris -autokilpailuun jossa Spyker-merkkinen auto tuli toiseksi vuonna 1907.


title: Spyker D12

text: Auton takaovet ovat ns. kaappariovet, mikä on harvinaista SUV-tyyppiselle autolle. Sivuikkunat ovat kaksiosaiset ja autossa on muutenkin monia suunnitteluyksityiskohtia lainattu Spyker C8 -mallista. Myös erikoista SUV-mallille on auton sedan -tyyppinen kori.


title: Noble

text: Noble on Isosta-Britanniasta kotoisin olevan, urheiluautoja valmistavan, Noble Moy Automotive Ltd:n automerkki.


title: Noble

text: Yritys on perustettu vuonna 1999. Perustajana, pääsuunnittelijana ja omistajana toimii Lee Noble. Yritys on täysin itsenäinen yhtiö ja sen valmistamat autot ovat ns. MR-layout-tyyppisiä (Mid-engine, Rear-wheel drive). Autojen korit valmistetaan Etelä-Afrikassa Hi-Tech Auto -nimisessä yrityksessä, josta ne sitten kuljetetaan Noblen tehtaille Isoon-Britanniaan. Noble itse asentaa autoihin moottorit, jousituksen ja suorittaa muun kokoonpanon.


title: Noble

text: Keväällä 2006 Noble valmistaa kolmea eri mallia: Uutta M15:sta, Noble M400:sta ja M12 GTO-3R-mallia.


title: Noble

text: M10 on yrityksen ensimmäinen, vuonna 1999 esitelty malli. Kyseessä on kaksipaikkainen, ainoastaan avoversiona valmistettu urheiluauto. Moottori on 2,5-litrainen vapaastihengittävä kone. Mallin on korvannut Noble M12.


title: Noble

text: Vuonna 2000 esiteltiin Noble M12. Myös M12 on kaksiovinen ja kaksipaikkainen. Mallia on avoversion (GTC) lisäksi valmistettu myös kolmena erilaisena coupe-mallina (GTO-3, GTO-3R ja toukokuussa 2004 esitelty M400). Kaikissa malleissa on Fordin valmistama Duratec V6 -moottori. Perusversiossa (GTO-3) moottorista irtoaa 310 hv. GTO-3R:n moottorissa on 352 hv ja M400:n 425.


title: Noble

text: Autot ovat erittäin suorituskykyisiä. Ilmoitetut kiihtyvyyslukemat (0–60 mph) ovat GTO-3R:llä 3,2 s ja M400:lla 2,97 s.


title: Noble

text: M12 on saanut useita palkintoja. Top Gearin Jeremy Clarkson nimitti auton "Driver's Car of the Year"iksi vuonna 2001 ja 2002. Vuoden 2003 joulukuussa samainen henkilö sanoi, M12:n olevan hänen "favorite British Car". Lisäksi auto on voittanut muun muassa brittiläisen "Autocar"-lehden vuosittaisen "Grip Challenge"-kilpailun ja tullut toiseksi "Best Driver's Car" -kilpailussa.


title: Noble

text: M12:n seuraaja, Noble M15 esiteltiin huhtikuussa 2006. M15:n on tarkoitus, päinvastoin kuin M12:n, soveltua jossain määrin myös arkikäyttöön ja normaaliajoon. Suorituskyvystä ei kuitenkaan ole tingitty. Autossa on 3,0-litrainen tuplaturbolla varustettu 455 hevosvoimainen V6-moottori, joka kiihdyttää n. 1250 kg:n painoisen auton 0–60 mph:een alle 3,3 sekunnissa. Kiihtyvyys 0–100 mph on alle 8 sekuntia. Arvioitu huippunopeus on 185 mph (n. 298 km/h). Auton kiihtyvyyteen on panostettu korkeaa huippunopeutta enemmän. Vaihteisto on Grazianon valmistama 6-vaihteinen manuaali. Noblen lisäksi Graziano toimittaa vaihteistoja mm. Aston Martinille, Ferrarille ja Maseratille.


title: Noble

text: Moottori: 3.0 V6, 2968 cm, 455 hv @6800 r/min, 616 Nm @4850 r/min, 8,5:1


title: Noble

text: Alustan luvataan olevan 57 % aikaisempaa jäykempi ja painojakauma on 42/58 %. Auton raideleveys on takan 24 mm aikaisempaa leveämpi. Varustukseen kuuluu mm. ilmastointi, sähköikkunat, kosketusnäytöllä varustettu informaatiokeskus, nahkapenkit, lämmitetty tuulilasi ja sivupeilit. Lisävarustelistalla on mm. autonavigaattori ja metalliväri. Autossa on tavaratilaa yhteensä 300 l (jaettu eteen ja taakse).


title: Noble

text:
Ulkomitat: pituus 4270 mm, leveys 1905 mm (peilien kanssa), korkeus 1116 mm.
Renkaat: Pirelli P-Zero Rossa 225/40x18 (edessä) ja 285/40x19 (takana)
Jarrulevyt: Edessä ja takana 330 mm
Polttoainesäiliö: 70 l


title: TVR Sagaris

text: TVR Sagaris brittiläisen TVR:n Lancashiressa vuosina 2005–2006 valmistama urheiluauto.


title: TVR Sagaris

text:
Sagaris esiteltiin ensimmäistä kertaa vuonna 2003 ja oli täysin uusi malli. Tuotantovalmis malli esiteltiin vuonna 2004 Birminghamin Motorshow -
autonäyttelyssä. Auto tuli myyntiin myöhemmin samana vuonna TVR:n jälleenmyyjillä ympäri maailman. Sagaris oli suunniteltu endurance kilpailut
mielessä, monet auton yksityiskohdat paljastavat tämän. Auton suunnitteli Graham Browne.


title: TVR Sagaris

text:
Moottori
Moottori: TVR Speed Six -moottori, R6
Iskutilavuus: 3996 cm (4.0L)
Teho: 405 hv (298 kW) @ 7000 r/min
Vääntö: 451 Nm @ 5000 r/min
Venttiilikoneisto: 4 venttiiliä/sylinteri, DOHC


title: TVR Sagaris

text:
Vaihteisto
Vaihteisto: 5-nopeuksinen manuaalivaihteisto


title: TVR Sagaris

text:
Jarrut
Edessä: 322 mm tuuletetut levyjarrut
Takana: 298 mm tuuletetut levyjarrut


title: TVR Sagaris

text:
Pyörät
Pyörät: 18" alumiinivanteet


title: TVR Sagaris

text:
Runko/kori
Koripaneelit: lasikuitu
Massa: 1140 kg


title: TVR Sagaris

text:
Suorituskyky
Huippunopeus: 310 km/h (arvioitu)
0 - 100 km/h: 3,6 sekuntia


title: TVR Griffith

text: TVR Griffith on TVR:n vuosina 1991–2002 valmistama urheiluauto.


title: TVR Griffith

text: Edeltäjiensä TVR Griffith 200:n ja TVR Griffith 400:n tavoin moderni Griffith oli kevyt (vain 1248 kg) lasikuitukorinen kaksiovinen, kaksipaikkainen avoauto suurella V8-moottorilla. Kaikissa malleissa on viisivaihteinen manuaalivaihteisto.


title: TVR Griffith

text: Alun perin moottorina oli Roverin 4,0-litrainen 240-hevosvoimainen V8, jota kuitenkin vuonna 1992 suurennettiin 4,3-litraiseksi 280-hevosvoimaiseksi.


title: TVR Griffith

text: Vuonna 1993 moottori vaihdettiin kokonaan uuteen 5,0-litraiseen 350-hevosvoimaiseen.


title: Nissan Skyline

text: Nissan Skyline on keskikokoinen urheilullinen henkilöautomalli, jota valmistettiin alun perin Prince-merkillä ja myöhemmin Nissanina.


title: Nissan Skyline (V36)

text: Nissan Skyline V36 on vuonna 2007 myyntiin tullut Skylinen uusi sukupolvi. Se esiteltiin Japanissa 20. lokakuuta 2006.


title: Nissan Skyline (V36)

text: Auto on saatavilla vain 4-ovisena sedanina Japanissa ja Yhdysvalloissa sitä myydään vuoden 2007 Infiniti G35 -mallina. Autossa käytetään uutta FR-L-pohjalevyä. Auto on 20 mm matalampi ja saman verran leveämpi kuin edeltäjä. Myös istuimet ovat 27 mm aikaisempaa lähempänä tienpintaa.


title: Nissan Skyline (V36)

text: Huhtikuussa 2007 esiteltiin Japanissa myös uusi Coupe-malli, samalla kun malli juhli 50-vuotissyntymäpäiväänsä. Suunnitelmien mukaan Coupe tulee Japanissa markkinoille syksyllä 2007.


title: Nissan Skyline (V36)

text: Nelivedon voi valita vain 2,5-litraisen moottorin yhteydessä.Nissanin huippumalli GT-R perustuu osittain samaan tekniikkaan V36:n kanssa. GT-R:n moottorina on 3,8-litrainen tuplaturbolla varustettu, valmistajan ilmoituksen mukaan 480-hevosvoimainen V6. GT-R:ää myydään myös Euroopassa, aiemmista Skyline- ja GT-R-malleista poiketen.


title: Nissan Skyline (V35)

text: Nissan Skyline V35 perustuu Nissanin FM-pohjalevyyn, jota käyttää myös Nissan 350Z. Auton ulkonäkö on hyvin erilainen edeltäjään verrattuna. Auton sedan-versio on takavedon lisäksi saatavana myös nelivetoisena. V35 Skyline on ensimmäinen Skyline-malli, jota viedään myös Yhdysvaltoihin. Siellä mallia on kuitenkin hieman muutettu ja myydään nimellä Infiniti G35.


title: Nissan Skyline (V35)

text: Skyline-mallisto muuttui V35-mallin myötä huomattavasti. Mallissa ei käytetä Suora-6-moottoria, vaan on siirrytty lyhyempään V6 -tyyppiseen moottoriin. Autosta ei ole myöskään olemassa turbo- eikä GT-R-versioita. Aikaisemmasta mallista poiketen auto ei ole ollut kovinkaan suosittu virittäjien keskuudessa.


title: Nissan Skyline (R34)

text: Nissan Skyline R34 muutti Skyline-malliston tyyliä sporttisempaan suuntaan. Tämän mallin tullessa myyntiin siirryttiin perusmalleissa viisivaihteisesta automaattivaihteistosta nelivaihteiseen tiptronic-vaihteistoon. Myös 5-vaihteinen manuaalivaihteisto tai GTR mallissa 6-vaihteinen manuaalivaihteisto oli tarjolla. R34 Skylineä myytiin yhteensä vain 64 623 kappaletta, joka on huomattavasti edellisiä malleja vähemmän.


title: Nissan Skyline (R34)

text: Vuonna 1999 tuli GT-R -malli, jossa on uusi kori ja muita päivityksiä. Moottorin lohko on R33 GT-R:n moottorista kehitetty, vahvistettu malli. Turbot vaihtuivat terästurbiineiksi ja niihin tuli kuulalaakeroitu ydin. Vaihteistona on kestävämpi 6 -vaihteinen Getrag, myös hukkaventtiiliä ja välijäähdytintä paranneltiin. Tämä malli oli viimeinen Skyline nimeä kantava suorituskykyinen oikea urheiluauto.


title: Nissan Skyline (R34)

text: 25GT-X FOUR, 25GT FOUR ja 25GT FOUR L Selection malleissa, sekä kaikissa GT-R malleissa on neliveto. 25GT-T ja 25GT-X TURBO malleissa on turboahdin ja kaikissa GT-R malleissa tuplaturbo sekä digitaalinen auton tilasta tietoja antava näyttö. Kaikki autot on tehty oikeanpuoleisella ohjauksella. Myöhemmin oranssinväriset etu ja sivuvilkun lasit muutettiin läpinäkyviksi.


title: Nissan Skyline (R33)

text: Nissan Skyline R33 esiteltiin elokuussa 1993 ja se on hieman edeltäjäänsä painavampi. Kaikki moottorit olivat nyt kuusisylinterisiä. R33- malleissa on uusi versio HICAS-nelipyöräohjauksesta nimeltään Super HICAS. Super HICAS on sähköinen kun taas R32- mallin HICAS oli hydraulinen. Yhteensä R33-mallia valmistettiin 217 133 kappaletta.


title: Nissan Skyline (R33)

text: Autoon on myös saatavana lisävarusteena elektronisesti ohjattu tasauspyörästön lukko. Tämä järjestelmä lukitsee tasauspyörästön kun se havaitsee pidon loppuneen joltain renkaalta. Kojelaudassa palaa A-LSD (Limited Slip Differential) valo, kun järjestelmä on epäkunnossa. A-LSD:stä tuli perusvaruste kaikissa GT-R V-Spec -Skylineissä. V-Spec malleissa myös nelivetojärjestelmäa ATTESA-ETS on parannettu. Sitä kutsutaan nimellä ATTESA-ETS Pro.


title: Nissan Skyline (R33)

text: 2,5-litraisissa malleissa on myös NVCS (Variable Inlet Cam Phasing). Nissanin 40-vuotissyntymäpäivän kunniaksi myyntiin tuli myös harvinainen neliovinen GT-R-malli, josta on kaksi eri versiota. Toinen versio on Autechin valmistama ja toinen Nismon.


title: Nissan Skyline (R33)

text: R33 Skylineen perustuva farmari tunnetaan nimellä Nissan Stagea.Vuonna 1995 GT-R sai parannellun version RB26DETT -moottorista sekä ATTESA E-TS-nelivetojärjestelmän. Myös Super HICAS -nelipyöräohjaus tuli malliin.


title: Nissan Skyline (R33)

text: Vuonna 1996 markkinoille tuli rajoitettu määrä erittäin tehokasta Nismo 400R -mallia, jonka moottoriteho on 400 hevosvoimaa.


title: Nissan Skyline (R33)

text: GTS-mallin moottori on malliston ainoa SOHC-moottori, isommat moottorit ovat DOHC-moottoreita.


title: Nissan Skyline (R32)

text: Nissan Skyline R32 tuli markkinoille maaliskuussa 1989. Moottoreina oli muutamia versiota RB-sarjan Suora-6-moottoreista, joissa oli uudistetut kannet. Moottoreissa on myös ECCS (Electronically Concentrated Control System) ruiskujärjestelmä. Suurimmassa osassa malleista on HICAS-nelipyöräohjausjärjestelmä, jossa takarenkaiden ohjaus on hydraulisesti linkitetty etupyöriin. 2,5-litrainen versio oli yksi ensimmäisistä japanilaisista autoista, jossa on viisivaihteinen automaattivaihteisto. Kaikki kaksilitraiset mallit on kuitenkin varustettu nelivaihteisella automaatilla tai viisivaihteisella manuaalilla. Autot on tehty oikeanpuoleisella ohjauksella. Mallia myytiin 296 087 kappaletta.GT-R mallissa on kaksi keraamista turboahdinta, nelipyöräohjaus, neliveto ja tehokas RB26DETT-moottori. 320 hevosvoimainen moottori on suunniteltu kilpakäyttöön, joten se on helposti viritettävissä. Tätä mallia suunniteltaessa siitä ajateltiin kilpailijaa Porsche 959:lle, ja mallista tulikin nopeasti erittäin ratakelpoinen. Autolla voitettiin Super Gt (JGTC) 29 kertaa 29 kilpailun aikana ja myöhemmin 50 kertaa 50 kilpailun aikana.


title: Nissan Skyline (R32)

text: 1,8-litraisen GXi-mallin moottori on ainoa nelisylinterinen, muut ovat kuusisylinterisiä.


title: Nissan Skyline (R31)

text: Nissan Skyline R31 on kehitetty edeltäjästään, R30:sta. Auto on hieman suurempi ja kulmikkaampi kuin edelliset Skylinet. Autoa valmistettiin nyt Japanin lisäksi myös Australiassa 3,0-litraisella moottorilla sedan- ja farmariversioina, joiden lisäksi oli myös nelisylinterinen malli nimeltään Pintara. Autoa valmistettiin Australiassa tuontimaksujen takia, jotka olisivat nostaneet auton hinnan liian kalliiksi, jos sitä olisi jouduttu tuomaan ulkomailta. Myös Etelä-Afrikassa valmistettiin 29 305 kappaletta Skylinejä vuosina 1987–1992. Nämä olivat Etelä-Afrikan viimeiset Skylinet. Mallia myytiin 309 716 kappaletta.


title: Nissan Skyline (R31)

text: R31 oli hyvin edistyksellinen auto, sillä siinä on monia uusia varusteita, joita ei ollut ennen nähty. DOHC RB-moottoreissa on NICS (Nissan Induction Control System), joka lisää suorituskykyä pienillä kierroksilla. Myöhemmissä versioissa on ECCS (Electronically Concentrated Control System) -moottorinhallintajärjestelmä.


title: Nissan Skyline (R31)

text: GTS-X-varustelutasossa on neliveto sekä tehokkaampi versio RB20DET-moottorista tavalliseen GTS-malliin verrattuna.


title: Nissan Skyline (R31)

text: Erikoisin versio on GTS-R, joka on samanlainen kuin A-ryhmän kilpakäyttöön tarkoitettu Skyline. Mallia valmistettiin vain 800 kappaletta.


title: Nissan Skyline (R31)

text: Japani:


title: Nissan Skyline (R31)

text: Australia:


title: Nissan Skyline (R31)

text: Etelä-Afrikka:


title: Nissan Skyline (R30)

text: Nissan Skyline R30 tuli Japanin ja Yhdysvaltojen markkinoille vuonna 1981, se on rakennettu samalle C31-pohjalevylle Nissan Laurelin kanssa. Auton farmariversio on erilainen muotoilultaan kuin muut, ja monet pitävät sitä erittäin rumana, malli muistuttaa enemmän Nissan Sunnya kuin Skylineä. Yhteensä erilaisia versioita tästä mallista on jopa 26. Mallia valmistettiin yhteensä 406 432 kappaletta.


title: Nissan Skyline (R30)

text: Vuonna 1983 malli sai levyjarrut joka pyörään vakiovarusteena (tähän asti lisävaruste). FJ moottorisessa RS versiossa on monia luksusvarusteita kuten sähköikkunat ja ilmastointi. Joissakin parhaissa GT-ES maleissa on säädettävät iskunvaimentimet ensimmäistä kertaa japanilaisessa autossa.


title: Nissan Skyline (R30)

text: 2000GT-EX, RS-X ja Paul Newman Version -malleissa on turboahdin.


title: Alteams

text: Alteams Group on Kuusakoski-konserniin kuuluva valimokonserni, joka tunnettiin ennen nimellä Laihian Metalli Oy. Alteams Group on Euroopan suurimpia valettujen alumiinikomponenttien valmistajia.


title: Alteams

text: Alteams Groupin liikevaihto on noin 130 miljoonaa euroa, ja henkilöstön määrä on 1 400. Maailmanlaajuisesti Alteams Group on suurin kevytmetallivalujen toimittaja tietoliikenneteollisuudelle. Muita suuria asiakasryhmiä ovat auto-, elektroniikka- ja konepajateollisuus. Suomessa Alteamsilla on toimintaa Laihialla, Jyväskylässä, Oulussa, Lopella ja Ruovedellä. Ulkomailla toimintaa on Intiassa, Japanissa, Kiinassa, Puolassa, Ruotsissa ja Virossa.


title: Alteams

text: Alteams Group syntyi Kuusakosken ostaessa vuonna 1985 Laihian Metallin, joka oli aikaisemmin hankkinut omistukseensa Valmetin Jyskän tehtaan valimon. Laajentuminen muille paikkakunnille on tapahtunut ostamalla ja perustamalla valimoita 1990-luvun puolivälin jälkeen.


title: The Marrow of a Bone

text: The Marrow of a Bone on Dir en greyn kuudes studioalbumi vuodelta 2007. CD 2 oli rajoitetun painoksen kylkiäinen ja sisältää akustisen version kolmesta albumilla esiintyvästä kappaleesta.


title: Dodge Challenger

text: Dodge Challenger on yhdysvaltalainen urheilullinen ns. muskeliauto, jonka ensimmäistä sukupolvea valmistettiin vuosina 1970-74 ja kolmatta sukupolvea 2008 -nykypäivä. Suurin osa Challengereista valmistettiin Yhdysvaltain ja Kanadan markkinoille. Auton ulkoasun on suunnitellut Carl Cameron.


title: Dodge Challenger

text: Dodge Challengerin tuotanto alkoi vuonna 1970. Se perustui pitkälti Plymouth Barracuda E-Bodyn pohjalevylle, mutta akseliväliä kasvatettiin 51 mm sisätilan kasvattamiseksi. Chryslerin johtoporras ei hyväksynyt kokonaan uuden auton suunnittelua taloudellisista syistä, joten tämän takia auto perustuu hyvin pitkälti Barracudaan. Auto luotiin kilpailemaan "Pony Car" -luokassa. Erityisesti auto oli Dodgen vastine Ford Mustangille ja Chevrolet Camarolle, Mercury Cougarille ja Pontiac Firebirdille.


title: Dodge Challenger

text: Challengereita valmistettiin yhteensä 168 000 kappaletta, joista arvellaan olevan olemassa edes jonkinlaisessa kunnossa 1/3 tuotantomäärästä, joten autot ovat haluttuja keräilykappaleita erityisesti urheilullisten versioiden osalta. Dodge Challengereiden valmistaminen aloitettiin uusilla malleilla vuonna 2008. Kiihtyvyys 0–100 km/h:


title: Dodge Challenger

text: Varttimaili


title: Dodge Challenger

text: Huippunopeus


title: Dodge Challenger

text:
Värivaihtoehdot
Light Gold Metallic-FY4, Plum Crazy (purple)-FC7, Sublime (green)-FJ5, Go-Mango(orange)-EK2, Hemi Orange-EV2, Banana (yellow)-FY1, Light Blue Metallic-EB3, Bright Blue Metallic-EB5, Dark Blue Metallic-EB7, Rallye Red-FE5, Light Green Metallic-FF4, Dark Green Metallic-EF8, Dark Burnt Orange-FK5, Beige-BL1, Dark Tan Metallic-FT6, White-EW1, Black-TX9, Cream-DY3, Panther Pink-FM3


title: Dodge Challenger

text: Light Gunmetal Metallic-GA4, Light Blue Metallic-GB2, Bright Blue Metallic-GB5, Dark Blue Metallic-GB7, Dark Green Metallic-GF7, Light Green Metallic-GF3, Gold Metallic-GY8, Dark Gold Metallic-GY9, Dark Bronze Metallic-GK6, Tan Metallic-GT5, Bright Red-FE5, Bright White-GW3, Black-TX9, Butterscotch-EL5, Citron Yella-GY3, Hemi Orange-EV2, Green Go-FJ6, Plum Crazy-FC7, Top Banana-FY1


title: Dodge Challenger

text: Light Blue-HB1, Bright Blue Metallic-HB5, Bright Red-FE5, Light Green Metallic-GF3, Dark Green Metallic-GF7, Eggshell White-GW1, Black-TX9, Honeydew-GY4, Light Gold-GY5, Gold Metallic-GY8, Dark Gold Metallic-GY9, Dark Tan Metallic-GT8, Light Gunmetal Metallic-GA4, Medium Tan Metallic-GA4, Super Blue-GB3, Hemi Orange-EV2, Top Banana-FY1


title: Dodge Challenger

text: Black-TX9, Dark Silver Metallic-JA5, Eggshell White-EW1, Parchment-HL4, Light Gold-JY3, Dark Gold Metallic-JY9, Gold Metallic-JY6, Bronze Metallic-GK6, Pale Green-JF1, Dark Green Metallic-JF8, Light Blue-HB1, Super Blue-TB3, Bright Blue Metallic-GB5, Bright Red-FE5, Top Banana-FY1, Light Green Metallic-GF3


title: Dodge Challenger

text: Yellow Blaze-KY5, Golden Fawn-KY4, Parchment-HL4, Bright Red-FE5, Deep Sherwood Metallic (Green)-KG8, Eggshell White-EW1, Black-TX9, Light Blue-HB1


title: Dodge Challenger

text: "Dodge Challenger R/T" on autona pääosassa elokuvassa Nasta laudassa (Vanishing point, 1971). Elokuvaa varten hankittiin viisi vakiovarustettua autoa, joista neljää ei muutettu mitenkään; yhteen vaihdettiin jäykemmät jouset hyppy-stunttia varten. Elokuvan lopussa ei tuhota Challengeria, vaan vastaavannäköinen Chevrolet Camaro.


title: Dodge Challenger

text: Auto esiintyy myös Quentin Tarantinon elokuvassa Death Proof, jossa itseään esittävä stunttinainen Zoë Bell haluaa koeajaa valkoisen 1970 Dodge Challengerin, koska lähistöllä on sellainen myytävänä ja nimenomaan koska autoa käytettiin yllämainitussa elokuvassa. (Kyseisen elokuvan auto on nykyään Suomessa omistuksessa)


Jyväskylän maalaiskunnan kunnanvaltuusto oli lakkautetun Jyväskylän maalaiskunnan ylin hallinnollinen päättävä elin. Valtuusto koostui 51 kunnallisvaaleissa valittavasta jäsenestä. Valtuuston suurin puolue oli pitkään SDP.


title: Coop Cooplowski

text: Coop Cooplowski on kuvitteellinen päähahmo Megas XLR -animaatiossa, jossa hän teki ensi esiintymisensä jaksossa Test Drive vuonna 2004. Hahmon loivat Jody Schaeffer ja George Krstic. Alkuperäisenä ääninäyttelijänä toimi David DeLuise.


title: Coop Cooplowski

text: Coop on isokokoinen mies, joka on omistanut elämänsä autoille, TV:lle ja videopeleille. Kaikki tämä vuosien saatossa on tullut hyödyksi, kun hän osti kahdella dollarilla Megas-nimisen robotin romuttamolta. Autojen tuunaajana hän teki robotille uudenlaisen muodon muutoksen ja värjäsi maalipinnan uudenlaiseksi, hot rod tyyliseksi, jossa koristaa keltaiset liekit. Kivan saapuessa tulevaisuudesta Coopin luokse kertomaan omistavansa tämän robotin, joka oli tarkoitettu pelastamaan maapallo Glorfteilta, hän päätti jatkaa sen tehtävää. Kiva oli aluksi aikomassa ottaa Megasin ohjat käsiinsä, mutta huomasi olevansa tietämätön uusitussa ohjaamossa, jonka Coop teki autostaan. Tämän myötä hän tyytyi vain auttamaan Coopia auton takapenkiltä. Aluksi Kiva epäili Coopin taitoja, kun he kohtasivat ensimmäisen vihollisen, mutta pian hän oli ällistynyt Coopin taidoista, jotka olivat peräisin vuosien videopelien pelailusta, jonka aikana hän on rikkonut lähes jokaisen videopelin piste-ennätyksen. Tämän myötä hänestä on tullut paras mecha-pilootti, jolle ei ole löytynyt vertaista vastustajaa. Toisaalta osa hänen voitoistaan on pelkkiä vahinkoja ja osa saapuvista vihollisista on Coopin tahattomia virheitä, kuten kerran Coop luuli erästä intergalaktista vankilaa videopeliksi ja vapautti vahingossa monia avaaruusolioita tuhoamaan kaupunkiaan. Taistelujen aikana mikään ei myöskään pysy ehyenä ja taistelujen jälkeenkin Coop aiheuttaa tuhoa enemmän kuin oli tarkoitus.


title: Coop Cooplowski

text: Maailman pelastajan roolista huolimatta, Coop on erittäin rento, joka ei ota mitään vakavasti. Hänellä onkin kyky taistella mitä tahansa vihollista vastaan, mutta huolimattomuutensa takia usein tuhoaa puolet kaupungistaan. Coop ei myöskään ole järjin älykäs, mutta hänellä on suuri oikeudentaju. Autoista kiinnostuneena Coop omistaa vuoden 1970 Barracuda muskeliauton. Hän on lisäksi erittäin hyvä käsistään ja hallitseekin mekaanikon taidon. Elektroniikan osaamisestakin on ollut hyötyä, kun hän viritteli Megasin virtajohtoja ohjaamoon. Autojen, television ja videopelien lisäksi hänen intohimonsa on ruoka. Pienestä lähtien innokkaana syöjänä hänestä on kasvanut todella isokoinen ja ylipainoinen kaveri. Coop on myös moninkertainen nakinsyöjä mestari kotikaupungissaan, syötyään joka kerta yli 100 nakkia.


title: Hankasalmen kunnanvaltuusto

text: Hankasalmen kunnanvaltuusto on nykyisin 27-jäseninen.


title: T-Drill

text: T-Drill Oy on Laihialla ja Isossakyrössä toimiva putkentyöstökoneiden valmistaja. T-Drill kuuluu Leinolat Groupiin. T-Drill valmistaa putken haaroitukseen, käsittelyyn, katkaisuun ja muotoiluun käytettäviä koneita ja laitteita. Yrityksen asiakkaita ovat autoteollisuuden osatoimittajat, LVI-laitevalmistajat, telakat, putkiasennusliikkeet, putkistourakoitsijat ja elintarviketeollisuus. Viennin osuus liikevaihdosta on yli 90 %. Henkilöstöä on Suomessa noin 100 ja lisäksi Yhdysvalloissa noin 20.


title: T-Drill

text: Nimi T-Drill tulee yrityksen päätuotteesta eli putken haaroitukseen käytettävästä koneesta, joka muovaa putkeen kauluksen T-liitoksen tekemistä varten. Haaroituskoneita on valikoimissa pienistä putkimiehen käsityökaluista suuriin teollisuuskoneisiin saakka. Toinen päätuote on lastuttomat putkenkatkaisukoneet, joita käytetään mm. autoissa käytettävien putkien katkaisuun. Yritys on saanut alkunsa 1970-luvun alussa perustajan kehitettyä putkimiehen työtä helpottavan haaroitusmenetelmän.


title: Gorrath

text: Gorrath on kuvitteellinen pahishahmo Megas XLR -animaatiossa, jossa se teki ensi esiintymisensä jaksossa Test Drive vuonna 2004. Hahmon äänenä toimi Clancy Brown. Gorrath on Glorftien ilkeä ja armoton johtaja, jolla on vain yksi tavoite: Hävittää ihmiset lopullisesti pois maapallolta.


title: Gorrath

text: Sotamestarina tunnettu Gorrath ei tunne sympatiaa, eikä anna armoa vihollisilleen. Kivan tavoin Gorrath lähti Megasin perään menneisyyteen ja toi mukanaan sotajoukkonsa. Pian hän sai kuitenkin huomata Megasin jo joutuneen toisen henkilön käsiin, josta tuli samalla Gorrathin uusin vihollinen ja pahin vastus. Coop osoittautui mahdottomaksi tuhota. Coop ei anna toteuttaa hänen suunnitelmaansa tuhota ihmiskunta. Gorrath on kokeillut lähestulkoon kaikkia mahdollisia keinoja voittaa Coop ja hänen robottinsa, joka on alun perin Glorftien kehittämä prototyyppi mechasta. Gorrath kehitti jopa samanlaisen, mutta parannetun version Coopin robotista, mutta ei silti kyennyt päihittämään häntä.


title: Gorrath

text: Gorrath on erittäin suoraviivainen strategisti ja käyttää mielellään musertavaa voimaansa ja tuhoavia aseita. Hän inhoaa todella paljon epäonnistumista, jonka myötä hän aina syyttää alaisiaan, varsinkin glorfien komentajaa. Huumorintaju ei myöskään kuulu Gorrathin sanavarastoon ja onkin monesti hämillään Coopin solvauksista. Toisin kuin komentajansa, Gorrath ei missään vaiheessa ole rento tehtävien aikana ja valittaakin alaiselleen haluavansa tuloksia eikä tilanne katsauksia projekteista. Hänellä ei ole myöskään tunnetusti mitään itsehillintää ja raivoaa lähes jatkuvasti kuullessaan epäonnistuvansa asiassa kuin asiassa.


title: RedLynx

text: Ubisoft RedLynx on suomalainen videopelejä kehittävä ja julkaiseva yritys, joka sijaitsee Vallilassa, Helsingissä. RedLynx on parhaiten tunnettu "Trials"-pelisarjastaan, joka on myynyt eri alustoilla yhteensä yli 6 miljoonaa kappaletta.


title: RedLynx

text: Ranskalainen videopeliyritys Ubisoft osti RedLynxin marraskuussa 2011. Yhtiöt eivät paljastaneet kauppahintaa.


title: RedLynx

text: RedLynxin perustivat veljekset Atte ja Antti Ilvessuo vuonna 2000. Antti Ilvessuo toimii yhtiön luovana johtajana. Alkuvuosina yritys teki vuorovaikutteisia tv-pelejä MTV3- ja Sub-kanaville sekä Java-mobiilipelejä. Yritys hyötyi Nokian N-Gage-laitteesta, jolle tehdyt pelit kannattivat RedLynxiä usean vuoden ajan. Yritys teki läpimurtonsa vuonna 2009 Xbox 360:n Live Arcade -pelipalvelussa, jossa julkaistu "Trials HD" on myynyt yli kaksi miljoonaa kappaletta.


title: RedLynx

text: Vuonna 2011 ranskalainen Ubisoft hankki RedLyxin omistukseensa. Yrityksen pitkäaikainen toimitusjohtaja Tero Virtala jätti yrityksen keväällä 2015.


title: RedLynx

text: Huomioiden myös useat pienemmän kokoluokan pelit, RedLynx on kehittänyt yli 100 peliä useille eri pelialustoille.


title: Joutsan kunnanvaltuusto

text: Joutsan kunnanvaltuusto on Joutsan kunnan ylin päättävä elin. Se koostuu nykyisin 27 kunnallisvaaleissa valittavasta jäsenestä.


title: Ritva Lehto

text: Ritva Helena Lehto (28. lokakuuta 1945 Kangasala – 9. elokuuta 1971 Oulu) oli suomalainen missi. Hän voitti Miss Suomi -kilpailun 21-vuotiaana vuonna 1967. Lehto sijoittui samana vuonna Miss Universum -kilpailussa neljänneksi, Miss Eurooppa -kilpailussa kuudenneksi ja Miss Skandinavia -kilpailussa toiseksi perintöprinsessaksi.


title: Ritva Lehto

text: Tullessaan missiksi Lehto opiskeli suomen kieltä ja kirjallisuutta Tampereen yliopistossa. Seuraavana vuonna Lehto kuitenkin muutti Turkuun ja ryhtyi opiskelemaan sairaanhoitajaksi, mutta keskeytti opintonsa keväällä 1971 vaikeiden migreenikohtausten vuoksi. Hän avioitui 31. heinäkuuta samana vuonna ja muutti miehensä Aarne Oikarisen kanssa Ouluun. Lehto kuoli Oulussa tehtyään itsemurhan yhdeksän päivää häiden jälkeen.


title: Ralph Asher Alpher

text: Ralph Asher Alpher (3. huhtikuuta 1921– 12. elokuuta 2007) oli yhdysvaltalainen kosmologi, joka tunnetaan parhaiten työstään alkuräjähdysteorian parissa. Hänen yhdessä Robert Herman'in kanssa esittämä teoria ennusti alkuräjäjähdyksen jäännössäteilyn eli kosmisen taustasäteilyn olemassaolon.


title: Ralph Asher Alpher

text: Alpher julkaisi vuonna 1948 väitöstyönsä ohjaajan George Gamovin kanssa Alpher-Bethe-Gamow teorian, jossa kuvattiin alkuaineiden syntymistä pian alkuräjähdyksen jälkeen. He esittivät, että alkuaineiden ytimet syntyivät alkuräjähdyksen ydinsynteesissä vedyn ja heliumin suhteessa 10:1, mikä on yhtäpitävä havaintojen kanssa. Teorian avulla voitiin selittää, miksi 25 % maailmankaikkeuden aineesta on heliumia ja loput lähes kokonaan vetyä. Teoria myös ennusti, että kaikkialla avaruudessa pitäisi olla taustasäteilyä, joka vastaa aallonpituusjakaumaltaan viiden kelvinin lämpötilaa.


title: Tilapäinen radioasema

text: Tilapäiset radioasemat ovat radioasemia, joilla on lyhyt määräaikainen radiolähetyslupa. Tällaisia ULA-taajuuksilla muiden radioasemien tapaan lähettäviä radioasemia olleet ennen muun muassa maanpuolustusalueiden, nykyisten sotilasläänien, järjestämien sotaharjoitusten sotaharjoitusradiot sekä erilaisten yleisötapahtumien tapahtumaradiot. Sotaharjoitusradioiden tarkoituksena on tarjota ilmavalvontaselosteita sekä niiden lomassa tiedotusta ja viidettä. Tapahtumaradiot ovat yleensä kesän suurten kristillisten juhlien yhteydessä tiedotukseen ja tapahtumasta kertoviin ohjelmiin varattuja radioita. Kolmas ryhmä tilapäisten radioasemien lupien käyttäjiä ovat erilaiset media-alan oppilaitokset, jotka tarjoavat oppilailleen mahdollisuuden radiotyöhön omalla radioasemallaan.


title: Tilapäinen radioasema

text: Tilapäisen radioaseman perustamiseen tarvitaan radiotaajuuksia säätelevän Viestintäviraston lupa. Lupia voi hakea analogisen tai digitaalisen radiolähetyksen lisäksi myös digitaaliseen televisio- tai radiolähettämiseen tai digitaaliseen mobiilitelevisioon (DVB-H).


title: Tilapäinen radioasema

text: Koska tilapäiset radioasemat toimivat joskus lähettimillä, joiden teho on esimerkiksi kaupallisia radioita pienempi ja koska lähetyspaikka saattaa olla toinen kuin tavallisesti, tarjoavat ne mahdollisuuden FM-kuuntelun harrastamiseen vaihtelevissa olosuhteissa.


title: Tilapäinen radioasema

text: Sotaharjoitusradiot ovat pääasiassa Suomen ilmavoimien ja Suomen maavoimien järjestämien sotaharjoituksien yhteydessä liikuteltavilla radioasemilla toimivia tilapäisiä radioasemia, joiden tehtävänä on tarjota ilmavalvontaselosteita harjoitukseen osallistuville joukoille ilmasuojelun kehittämiseksi. Tämän ohessa lähetetään harjoitukseen liittyviä tiedotuksia tai musiikkia tai muuta viihdettä.


title: Tilapäinen radioasema

text: Ilmavalvontaselosteiden vuoksi ne ovat osa kriisiajan yleisradiolähetyksiä, joita seurattaisiin väestönsuojelun vuoksi. Rauhan aikana kuitenkaan ei Radio Suomi lähettäisi valtakunnallisena viranomaisten tiedotusradiona ilmavalvontaselosteita.


title: Tilapäinen radioasema

text: Lähetystekniikkana voidaan sotaharjoitusradiossa käyttää esimerkiksi Suomen puolustusvoimien Mono FM-lähetintä, jonka nimellinen lähetysteho on 100 W.


title: Tilapäinen radioasema

text: Radio Wanaja oli panssariprikaatin sotaharjoitusradio, joka liittyi paikallispuolustusharjoitus Wanaja-14:ään. Sillä oli myös verkkovirtauslähetys. Sotaharjoituksen johti eversti Pekka Järvi. Radiolähetyksestä vastasi kapteeni Jone Nikula.


title: Tilapäinen radioasema

text: Suurille kesätapahtumille, kuten suviseurat tai herättäjäjuhlat, järjestetään oma tapahtumaradio. Suviseurojen tapahtumaradiot vuokraavat tavanomaisten kaupallisten radioiden tekniikkaa. Herättäjäjuhlat voivat perustaa radioasemansa myös puolustusvoimien sotaharjoitusradioiden tapaan liikuteltaville radioasemille, jolloin lähettimiä on vähemmän kuin suviseuroilla ja kuuluvuus rajallisempi. Silti kuuluvuutta on tapahtuma-alueen ulkopuolella kilometrejä, mikä tarjoaa mahdollisuuden FM-kuuntelulle.


title: Tilapäinen radioasema

text: Sotaharjoitusten ja kesätapahtumien lisäksi kolmas ryhmä tilapäisiä yleisradioasemia ovat eri oppilaitosten opetustarkoituksessa perustamat radioasemat. Myös jotkin radiotekniikkaan erikoistuneet kesäleirit voivat perustaa itselleen tilapäisen radioaseman opetustarkoituksessa. Tällainen radio on esimerkiksi Ylivieskan seudun ammattiopistolla.


title: Tilapäinen radioasema

text: Vuosittain lähettävä tilapäinen radioasema on Radio Elvi Kainuussa. Radiotoimintaan liittyy nuorten viestintäleiri.


title: Robert Herman

text: Robert Herman (29. elokuuta 1914 Bronx, New York City – 13. helmikuuta 1997 Austin, Texas) oli yhdysvaltalainen kosmologi. Hänet tunnetaan parhaiten alkuräjähdyksestä seuranneen kosmisen taustasäteilyn lämpötilan arvioinnista yhdessä Ralph Alpher'in kanssa vuosina 1948–50.


title: Citroën Xantia

text: Citroën Xantia on Citroënin vuosina 1993–2001 valmistama ylemmän keskiluokan automalli. Aluksi esiteltiin vain liftback-malli Berline, ja vuonna 1995 esiteltiin farmarimalli Break. Citroën Xantian edeltäjä oli Citroën BX, ja seuraajaksi tuli Citroën C5. Xantian ulkomuodon suunnitteli italialainen Bertone.


title: Citroën Xantia

text: Xantiaa valmistettiin Ranskassa vuoteen 2001 asti, jolloin Citroën julkaisi uuden C5-malliston. Iranilainen SAIPA valmistaa Citroën Xantiaa yhä.


title: Citroën Xantia

text: Vuoden 1997 Euro NCAP -kolaritestistä Xantia sai tulokseksi ainoastaan yksi ja puoli tähteä viidestä. Kuljettaja altistui sivutörmäystestissä hengenvaarallisille vammoille.


title: Citroën Xantia

text:
Xantiassa käytettiin Citroënin kuuluisaa kaasunestejousitusta. Vuonna 1998 Xantia sai faceliftin ja sen keula muuttui pyöreämmäksi. V6-moottori tuli valikoimiin vuonna 1997 ja farmarimalliin faceliftin yhteydessä vuonna 1998. Xantiasta valmistetussa Activa-mallissa oli aktiivinen kallistuksenestojärjestelmä, joka esti auton ”nojaamisen” ulospäin kaartaessa.Kaikki moottorit, kolmen litran V6-moottoria lukuun ottamatta, olivat nelisylinterisiä rivimoottoreita.
Kaikki dieselmoottorit olivat nelisylinterisiä rivimoottoreita.


title: BMW 7-sarja (E65)

text: BMW 7-sarjan vuosina 2001-2008 valmistettu malli on lyhytakselivälisenä nimeltään E65 ja pitkäakselivälisenä (Lang) E66. Malli tuli markkinoille syksyllä 2001.


title: BMW 7-sarja (E65)

text: Auton ensiesittely tapahtui Frankfurtin autonäyttelyssä vuonna 2001. Chris Banglen muotoilu aluksi arvostelua ja epäsovinnaisimpia muotoja pehmennettiinkin faceliftissä syksyllä 2005. Faceliftin yhteydessä myös moottorivalikoima uusiutui. 740i korvasi 735i:n, 750i korvasi 745i:n ja 745d korvasi 740d:n. Myös 730d:n ja 730i:n tehoja nostettiin. Auton erikoisuutena on iDrive-monitoimiohjain, joka on monen mielestä osoittautunut varsin vaikeakäyttöiseksi.


title: BMW 7-sarja (E65)

text: Uudistettu E65-sarjan BMW on toistaiseksi ollut 7-sarjan menestyksekkäin mallisarja. Vuoden 2006 ensimmäisellä puoliskolla auton myynti kasvoi 26 % verrattuna aikaisempaan arvostelua herättäneeseen malliin. 4,5 vuoden aikana E65-mallia on myyty yhteensä jo lähes 235.000 kappaletta. Vuonna 2005 7-sarjaa myytiin 2.017 kpl, joka oli lähes 40 % enemmän kuin vuonna 2004. Myös vuoden 2006 lukemat näyttävät vastaavanlaista kasvua verratuna vuoteen 2005.


title: BMW 7-sarja (E65)

text: Syksystä 2006 lähtien 7-sarjaa tarjotaan myös neljänä erilaisena Exclusive Edition -mallina, jotka sisältävät uusia väri ja sisustusyhdistelmiä, uudet 19" tuumaiset alumiinivanteet ja erittäin hienoja sisustusmateriaaleja.


title: BMW 7-sarja (E65)

text: 7-sarjan auto oli ensimmäinen sarjatuotannossa ollut automalli, jossa nähtiin kuusivaihteinen automaattivaihteisto.Hydrogen 7 on vuoden 2006 lopulla esitelty vetykäyttöinen 7-sarjan malli. Auto tuotanto alkoi marraskuussa, jolloin tapahtui myös ensiesittely Los Angelesin autonäyttelyssä. 6-litrainen V12-polttomoottori toimii sekä vedyllä että bensiinillä. Moottorin maksimiteho 260 hv ja maksimivääntö 390 Nm. Kiihtyvyys 0-100 km/h sujuu 9,5 sekunnissa. Malli tulee ainakin aluksi saataville vain tietyissä osissa Saksaa. Vuonna 2007 autoja tullaan valmistamaan noin 100 kpl.


title: BMW 7-sarja (E65)

text: Kuljettaja pystyy napista painamalla vaihtamaan polttoaineen bensiinistä vetyyn. Vetykäyttöisenä auton toimintasäde on noin 200 km ja bensiinillä lähes 500 km. Bensiinisäiliö on kooltaan 74 l ja nestemäistä vetyä mukaan mahtuu noin 8 kg. Käytettävä polttoaine ei kuitenkaan vaikuta auton moottorin suorituskykyyn.


title: Irja Koskinen

text: Irja Elvira Koskinen (oik. Salin; 28. heinäkuuta 1911 Helsinki – 31. maaliskuuta 1978 Helsinki) oli suomalainen balettitanssija. Hän toimi Suomen Kansallisoopperan tanssijana ja koreografina.


title: Irja Koskinen

text: Koskinen oli Suomen Kansallisoopperan tanssija 1931–1957 ja ensitanssija vuodesta 1935. Hän perusti oman balettikoulun 1953.


title: Irja Koskinen

text: Koskiselle myönnettiin vuonna 1948 Pro Finlandia -mitali.


title: Irja Koskinen

text: Koskisen puoliso oli balettitanssija Klaus Salin. Heidän poikansa oli tanssija Timo Salin (1949–1969).


title: Mercedes-Benz S-sarja (W140)

text: Mercedes-Benz W140 -mallia valmistettiin vuodesta 1991 lähtien. Se jäi historiaan koriltaan erittäin suurikokoisena mallina. ”Tankkimainen” kori nähtiin Euroopassa hieman negatiivisenakin asiana, mutta muun muassa Aasiassa autosta tuli suosittu. Varsinaisesti mallisarjan valmistus päättyi vuonna 1998, mutta panssaroituja pitkällä akselivälillä varustettuja S500 ja S600 -malleja valmistettiin muutama kappale vielä vuoden 2000 puolella.


title: Mercedes-Benz S-sarja (W140)

text: Kesäkuusta 1993 lähtien valmistettujen autojen mallimerkinnät muuttuivat muiden Mercedeksien tapaan ja aikaisemmat nimet (esimerkiksi 300SEL ja 500SE) korvattiin S 320 ja S 500 -nimillä.


title: Mercedes-Benz S-sarja (W140)

text: W140 tuli myös kuuluisaksi Walesin prinsessa Dianan autona, jolla hän matkusti kohtalokkaana yönä jolloin Mercedes törmäsi betonipilariin Alma tunnelissa. Auto on silti hyvin tunnettu turvallisuudestaan. W140-korin autoissa oli vakiovarusteina jo vuosimallista 1991 alkaen muun muassa kuljettajan ja etumatkustajan turvatyynyt, ABS-jarrut ja kolmipisteturvavyöt kaikilta istuinpaikoilta. Dianan onnettomuuden kuolonuhrit tulivatkin sen seurauksena, ettei kukaan muu kuin Dianan miesystävän henkivartija käyttänyt turvavöitä auton törmätessä betonipilariin.


title: Withering to Death.

text: Withering to Death. on Dir en greyn vuonna 2005 julkaisema järjestyksessä viides studioalbumi. Albumi on myös bändin ensimmäinen, joka julkaistiin virallisesti Euroopassa sekä Pohjois-Amerikassa.


title: Withering to Death.

text: Albumi nousi Suomen virallisen listan sijalle 31.


title: Bentley Continental Flying Spur

text: Bentley Continental Flying Spur on neliovinen versio Bentley Continental GTstä.


title: Bentley Continental Flying Spur

text: Kaikki Flying Spurit ovat GT:n tavoin nelivetoisia. Auto on rakennettu samalle pohjalevylle Volkswagen Phaetonin kanssa. Se valmistettiin vuoteen 2005 asti Crewessä, Englannissa, jonka jälkeen tuotanto siirtyi Saksan Dresdeniin. Auton suunnittelutiimi sama, joka loi Continental GT:n.


title: Monacon Grand Prix 2003

text: Monacon Grand Prix 2003 (virallisesti Grand Prix de Monaco 2003) oli Formula 1 -kauden 2003 seitsemäs osakilpailu, joka ajettiin 29. toukokuuta.–1. kesäkuuta Monacon katuradalla Monacossa. Kilpailun voitti Williamsin Juan Pablo Montoya. Kilpailussa ei tehty ainuttakaan ohitusta.


title: Vulgar

text: Vulgar on Dir en greyn neljäs studioalbumi, joka julkaistiin Japanissa vuonna 2003 ja myöhemmin vuonna 2006 Euroopassa.


title: Fushun

text: Fushun (, pinyin: Fŭshùn Shì) on kaupunki Liaoningin maakunnassa Koillis-Kiinassa noin 45 kilometriä maakuntakeskus Shenyangista itään. Kaupungin väkiluku on 2,138 miljoonaa (2010) ja pinta-ala 11 271 neliökilometriä.


title: Fushun

text: Kaupunki on vesi- ja metsävaroiltaan rikasta seutua. Rakentaminen ja teollisuus toi noin 60 % kaupungin BKT:stä. Erityisen merkittävää oli raskas teollisuus: öljy- ja metalliteollisuus sekä koneenrakennus. Kaupunki on tunnettu myös hiilen avokaivoksistaan; Fushunin hiilivarat löydettiin jo 2000 vuotta sitten.


title: Fushun

text: Kaupungin nähtävyyksiin kuuluu muun muassa Qing-dynastian kuuden hallitsijan Yonglingin mausoleumi mantsuille omistetussa Xinbinin autonomisessa piirikunnassa. Se on yksi Ming- ja Qing-dynastioiden keisarilliset haudat -maailmanperintöluettelokohteen osa. Kaupungissa on myös mallikansalainen, Kansan vapautusarmeijan sotamies Lei Fengille omistettu museo. Lei Feng menehtyi Fushunissa vuonna 1963.


title: Fushun

text:
Fushun on Kokkolan on ystävyyskaupunki Kiinassa.
Piirikuntatasolla kaupunki jakautui seuraavasti (2010):


title: Steve Jablonsky

text: Steve Jablonsky (s. 9. lokakuuta 1970) on yhdysvaltalainen säveltäjä, joka on säveltänyt musiikkia lukuisiin elokuviin ja videopeleihin.


title: Eksponentiaalinen kasvu

text: Eksponentiaalinen kasvu tarkoittaa matematiikassa jonkin suureen tai funktion kasvua, joka on suoraan verrannollinen funktion kulloiseenkin arvoon, eli mitä suurempi se on, sitä nopeammin se kasvaa. Tätä kuvataan eksponenttifunktiolla. Arkipuheessa eksponentiaalista kasvua saatetaan käyttää kuvaamaan yleisesti mitä tahansa hyvin nopeaa kasvua, mutta määritelmän mukaan eksponentiaalinen kasvu voi olla myös hidasta ja hyvin nopea kasvu voi olla muutakin kuin eksponentiaalista.


title: Eksponentiaalinen kasvu

text: Suhteellisesti ilmaistuna eksponentiaalinen kasvu on vakaata, ja se voidaan ilmaista esimerkiksi prosenttiluvulla. Absoluuttisesti eksponentiaalinen kasvu on aluksi hyvin hidasta, mutta kiihtyy ajan myötä. Tästä esimerkki on ihmiskunnan väestönkasvu. Kiihtyminen johtuu siis eksponentiaalisen kasvun kertautumiseen perustuvasta luonteesta, eli vaikka kasvun tahti olisi vakio, määrällinen kasvu on kiihtyvä. Tämä määrällinen kasvun kiihtyminen voidaan ilmaista myös kulloisenakin ajankohtana olemassa olevan määrän tuplaantumiseen vaaditun ajan jatkuvana lyhenemisenä. Kuvaajana tällaista kasvua ilmaiseva käyrä muodostuu ns. 'jääkiekkomailaksi', jota on käytetty muun muassa uutisoinnissa ilmaston lämpenemisestä. On huomattava, että tämä kuvaajan muoto syntyy vasta, kun määrälle asetetaan jokin kiinteä katto. Tämä on perusteltava jollakin, sillä muuten kyseessä voi olla tilastollinen vääristely.


title: Eksponentiaalinen kasvu

text: Havainnollistavia esimerkkejä eksponentiaalisen kasvun hahmottamisen vaikeudesta on pyritty antamaan. Useat tiedotusvälineet, ovat raportoineet siitä, kuinka paperi pystyy teoriassa ylittämään havaittavan maailmankaikkeuden rajan, jos sen paksuus on 0,1 millimetriä, ja se taitetaan 103 kertaa. Yksi tunnetuimmista esimerkeistä ekspotentiaalisen kasvun nopeudesta on myös kertomus shakin keksijästä. Tarinan mukaan shakin kehittänyt henkilö olisi pyytänyt intialaiselta ruhtinaalta palkkioksi uudesta pelistä yhtä monta riisinjyvää kuin shakkilaudalta on mahdollista saada, kun niitä asetetaan ensimmäiselle ruudulle yksi, toiselle kaksi, kolmannelle neljä ja niin edelleen. Koska shakkilaudassa on 64 ruutua, muodostui riisinjyvien kokonaisluvuksi 18 446 744 073 709 551 615.


title: 2-arakidonyyliglyseroli

text: 2-arakidonyyliglyseroli (2-AG) on anandamidin ohella toinen tärkeä sisäsyntyinen eli endogeeninen kannabinoidi (endokannabinoidi), joka sitoutuu kannabinoidireseptoreihin. 2-arakidonyyliglyseroli on anandamidin tavoin paikallisesti syntyvä arakidonihapon johdannainen.


title: Willi Krakau

text: Willi Krakau (4. joulukuuta 1911 – 26. huhtikuuta 1995) oli saksalainen kilpa-ajaja.


title: Willi Krakau

text: Krakau rakensi mainettaan 1940-luvun lopulla ja 1950-luvun alulla erikoiskilpa-autojen rakentajana, jotka joskus pohjautuivat BMW 328:aan ja joilla hän saavutti mainetta mm. Formula 2 -luokassa.


title: Willi Krakau

text: Krakau osallistui yhteen Formula 1 -kilpailuun, joka oli Saksan Grand Prix 1952. Hän suoritti aika-ajon kuusisylinterisellä AFM-autollaan, mutta ei ilmestynyt kilpailun lähtöön. Krakau ajoi myös sarjan ulkopuolisia kilpailuja.


title: Willi Krakau

text: Hän on harrastanut moottoriurheilun lisäksi muitakin urheilulajeja ja oli Saksan soutujoukkueessa Berliinissä pidetyissä vuoden 1936 kesäolympialaisissa.


title: Willi Krakau

text: Krakau kuoli Peinessä 26. huhtikuuta 1995.


title: Jamie (Megas XLR)

text: Jamie on kuvitteellinen hahmo Megas XLR-animaatiossa, jossa hän teki ensi esiintymisensä jaksossa Test Drive vuonna 2004.


title: Jamie (Megas XLR)

text: Jamie on Coopin paras kaveri ja apulainen tehtävien aikana, tosin hänestä on harvoin hyödyksi. Jamie käyttää suurimman osan ajastaan miettien juonia, jolla hän saisi Megasin käyttöönsä, jotta tulisi rikkaaksi ja saisi iskettyä itselleen söpöjä naisia. Jamie harvoi kuitenkaan onnistuu iskemään ketään ja usein tulee sanattomaksi naisten edessä tai kertoo jotain typerää. Hän on täysin vastakohtainen Coopin. Koko eron lisäksi Jamie ei ole iloinen tai yhtä innostunut kuin Coop. Molemmat ovat kuitenkin kiinnostuneita samoista asioista, kuten vapaapainista ja autoista. Ollessaan Coopin mukana Megasissa taistelujen aikana hänestä on lähinnä pelkkää harmia ja hän usein vain kritisoi Coopin tekemisiä. Lisäksi Jamie pelkää kaikkia avaruusolioita, jotka tulevat vastaan. Huolimatta siitä hän on kuitenkin erittäin lojaali Coopille. Toisaalta Jamie on harvoin paikalla, jolloi häntä tarvittaisiin, kuten Coopin syntymäpäivinä tai auttamassa tuhoamaan viholliset.


title: Jamie (Megas XLR)

text: Tylsistyneen oloinen ja aina valittamassa. Jamie ei juurikaan näe koskaan mitään positiivistä asiaoissa. Hän osaa kuitenkin olla kannustavainen kriittisyydestään huolimatta. Jamie monesti vaikuttaa itsevarmalta, mutta tosipaikan tullen hän juoksee tilanteessa kuin tilanteessa karkuun. Poikkeuksia kuitenkin löytyy, kun Coop sattui olemaan pulassa, Jamien lainatessa hänen autoaan saadakseen treffit erään tytön kanssa. Robotin hyökätessä Coopin kimppuun hän yritti pelastaa kaverinsa, mutta silti epäonnistui.


title: Jamie (Megas XLR)

text: Jamie pukeutuu läpi sarjan samoihin vaatetuksiin. Ns. synkän luonteensa mukaan hän käyttää tummia vaatteita, kuten tummansinistä pipoa sekä mustaa takkia ja housuja, sekä kenkiä. Jamiellä on myös korvakoru vasemmassa korvassa.


title: Jaworzno

text: Jaworzno () on kaupunki Sleesian voivodikunnassa eteläisessä Puolassa, noin 25 kilometriä Katowicestä. Kaupungin asukasluku oli 93 331 vuonna 2015.


title: Jaworzno

text:
Kaupunki on mainittu historiallisissa dokumenteissä 1200-luvulla. Alue oli aluksi Krakovan piispojen hallussa. Kun se joutui Itävallalle 1600-luvulla, siellä avattiin useita hiilikaivoksia.
Toisen maailmansodan aikana Auschwitzin keskitysleirin osia toimi Jaworznossa. Saksan kukistumisen jälkeen liittoutuneet pitivät siellä vankileiriä.


title: Kiinan tataarit

text: Kiinan tataarit (塔塔尔族 "Tǎtǎěrzú") muodostavat yhden 56 etnisestä ryhmästä, jotka Kiinan hallitus on virallisesti tunnustanut. Heidän esi-isiään ovat Volgan tataareihin kuuluneet kauppiaat jotka asettuivat pääasiassa Luoteis-Kiinaan, Xinjiangiin. Kiinan tataareja oli vuonna 2000 4 890, ja pääosa heistä asuu Yiningin, Ürümqin ja Tachengin kaupungeissa.


title: Kiinan tataarit

text: Kiinassa nimeä "tataarit" käytettiin kaikista turkkilaisia kieliä puhuneista kansoista 1900-luvun alulle saakka. Kiinan tataarit puhuvat tataaria, minkä lisäksi oppineet puhuvat Xinjiangin muita kieliä uiguuria, kazakkia ja kiinaa.


title: Kiinan tataarit

text: Ensimmäiset historialliset maininnat tataareista kiinalaisissa lähteissä käytävät tataareista nimeä "dadan". Tuolloin tataarit olivat osa turkkilaista kaanikuntaa sen hajoamiseen saakka 700-luvulla. Suurin osa nykyisistä Kiinan tataareista polveutuu kuitenkin 1800-luvulla maahan tulleista Volgan ja Kaman tataareista. Tuolloin heitä muutti Xinjiangin kaupunkeihin kauppiaina, mikä oli mahdollista Venäjän-Kiinan välisten sopimusten takia vuosina 1851 ja 1881. He myivät esimerkiksi karjaa, vaateita, turkiksia ja teetä. Pieni vähemmistö heistä alkoi viljellä maata ja paimentamaan karjaa. Noin kolmasosasta tuli räätäleitä tai pientuottajia. Vuosina 1996 ja 1997 tataarit tukivat, tai olivat ainakin myötämielisiä tuolloin nousseelle uiguurinationalismille. Kiinan tataarien joukossa on ollut myös pantataarilaisuuden tukijoita, mutta koska he ovat maantieteellisesti niin kaukana tataarien pääosasta ja heidän määränsä Kiinassa on niin pieni, ei tataareihin kiinnitetty keskushallinnon taholta juurikaan huomiota.


title: Kōmeitō

text: Kōmeitō (; tai "Clean Government Party") on japanilainen poliittinen puolue. Sen perusti vuonna 1964 Daisaku Ikeda, buddhalaisen järjestön Sōka Gakkain johtaja. Merkittävä osa puolueen kannatuksesta tulee järjestön jäseniltä, vaikka virallisia suhteita Kōmeitōn ja Sōka gakkain välillä ei ole ollut vuoden 1970 jälkeen. Nykyinen Uusi Kōmeitō syntyi vuonna 1998 Kōmeitōn ja Shinshintō-puolueen yhdistyessä.


title: Kōmeitō

text: Puolueen tavoitteisiin kuuluu sisäpolitiikassa keskushallinnon roolin ja byrokratian vähentäminen, läpinäkyvyyden lisääminen julkishallinnossa ja suurempi paikallinen autonomia, jossa yksityissektorilla on aiempaa merkittävämpi rooli. Ulkopolitiikassa puolue haluaa eroon ydinaseista ja sotilaallisista konflikteista yleensä. Puoluetta on pidetty Saksan CDU:n vastineena. Uuden Kōmeitōn edeltäjällä oli samantyyppinen mutta radikaalimpi, vasemmistolaisempi ideologia. Nykyinen konservatiivisempi puolue on ollut hallituksessa konservatiivisten liberaalidemokraattien kanssa ja puolueet jakavat osittain saman kannattajakunnan.


title: Kōmeitō

text: Puolueella on noin 400 000 jäsentä. Sillä on 31 edustajaa Japanin alahuoneessa ja 20 edustajaa Japanin ylähuoneessa. Kōmeitōn puheenjohtaja on Natsuo Yamaguchi.


title: Ferrari Dino

text: Dino oli Ferrarin käyttämä nimitys sen keskimoottorisista takavetoisista urheiluautoista vuodesta 1968 vuoteen 1976. Dino-nimestä luovuttiin vuonna 1976, mutta autot säilyivät kuitenkin tuotannossa. Ferrarin tarkoituksena oli rakentaa halvempia autoja ja käyttää komponentteja yleisimmistä autoista, paljolti samaan tapaan kuin Porsche teki 914-mallin kanssa.


title: Ferrari Dino

text: Dino oli ensimmäinen Ferrari, jota valmistettiin suuria määriä. Viiden vuoden aikana valmistettiin lähes 4000 V6 Dinoa. Vuonna 2004 Sports Car International nimesi tämän auton kuudenneksi Top Sports Cars of 1970 -listalla. Motor Trend Classic nimesi 206/246-mallin seitsemänneksi parhaaksi Ferrariksi kautta aikojen.


title: Ferrari Dino

text: Nimi "Dino" on kunnianosoitus Enzo Ferrarin pojalle, Alfredino Ferrarille, joka oli vastuussa V6-moottorin suunnittelusta. Yhdessä kuuluisan insinöörin Aurelio Lampredin kanssa he suostuttelivat 1960-luvulla Enzo Ferraria tuottamaan sarjan kilpa-autoja V6- ja V8-moottoreilla.


title: Ferrari Dino

text: Vuonna 1967 Dinon kuoleman jälkeen, Ferrari toivoi kilpailevansa 1,6-litraisten F2-luokassa Ferrari Dino V6 -moottorilla. Yhtiöllä ei ollut kuitenkaan valmiuksia tuottaa 500 autoa luokituksen saamiseksi, joten Enzo pyysi Fiatia tuottamaan yhteistyössä auton, joka käyttää samaa moottoria. Näin syntyi etumoottorinen takavetoinen Fiat Dino. Se käytti 2 litran (1987 cm) versiota moottorista ja mahdollisti näin Ferrarin osallistumisen kilpasarjaan.


title: Ferrari Dino

text: Noihin aikoihin keskimoottorin käyttö oli arveluttavaa. Lamborghini valmisti keskimoottorisen Miuran, mutta Enzo Ferrari ajatteli, että keskimoottorinen Ferrari ei olisi turvallinen asiakkaiden käsissä. Hän antoi kuitenkin Sergio Pininfarinan rakentaa keskimoottorisen konseptiauton vuoden 1965 Pariisin autonäyttelyyn. Malli osoitti, että pienitehoinen auto ei tuottaisi ongelmia asiakkaille.


title: Ferrari Dino

text: Monet ajattelevat vain V6-moottorisia autoja, kun käytetään Dino-nimeä. Myös myöhempiä malleja (Dino 308 GT4 ja 308 GTB) myytiin myös Dino-merkin alla. Näitä ei kuitenkaan aina lasketa varsinaiseen Dino-mallistoon. Molemmat V8-mallit nimettiin nopeasti vain Ferrari-merkille.


title: Ferrari Dino

text: Dino 206:n tuotantoversio oli erinomainen urheiluauto kauniilla Pininfarinan korilla. Monet pitävät tätä tyylikkäimpänä Ferrarin keskimoottorisista autoista. Autossa on pyöreät linjat ja kulmat kuten aikaisemmissa italialaisissa autoissa. 206 käyttää poikittain asennettua 65-asteista 2-litraista täysalumiinista V6-moottoria, kevyttä koria ja keskimoottorirakennetta. Auton kori on alumiinia. Moottori kiertää 8000 kierrokseen asti ja mallissa on erillisjousitus, 5-vaihteinen vaihdelaatikko ja levyjarrut kaikissa pyörissä. Auto oli suuri edistysaskel verrattuna aikaisempiin Ferrarin urheilumalleihin.


title: Ferrari Dino

text: Markkinat vaativat suurempaa tehoa ja siihen vastaattiin Dino 256 -mallilla, jossa oli 2,4-litrainen (2418 cm) moottori. Moottorissa oli rautalohko ja alumiinikansi. Se tuotti 195 hv (@ 7600 r(min) ja oli saatavana kiinteällä katolla (GT coupe) tai vuoden 1971 jälkeen avomalli GTS:nä


title: Ferrari Dino

text: Kulmikkaampi Bertonen muotoilema 2+2-paikkainen Ferrari 308 GT4 käytti myös Dino-nimeä.


title: Ferrari 308 GTB

text:
Ferrari 308 GTB (sekä 208 että myöhempi malli 328) olivat Ferrarin keskimoottorisia alemman luokan autoja. 308
tuli 246 Dinon tilalle vuonna 1975 ja se päivitettiin 328:n muodossa vuonna 1985. 348 korvasi 328:n viisi vuotta myöhemmin.


title: Ferrari 308 GTB

text: 308 GT mallit ovat yleisimpiä historiallisia Ferrari-malleja, niitä on valmistettu yli 12 000 kpl. Vuonna 2004 "Sports Car International" nimesi auton viidenneksi Top Sports Cars of the 1970 listalla.


title: Ferrari 308 GTB

text:
Pininfarinan muotoilema 308 GTB esiteltiin Pariisin autonäyttelyssä vuonna 1975 "Dino" 308 GT4 jatkona
ja 246 Dino korvaajana. GTB oli 2-paikkainen eikä 2+2 kuten GT4 ja sitä kutsutaan joskus yhdeksi kauneimmista Ferrarin
malleista. Targa kattoinen 308GTS tuli kuuluisaksi Magnum-televisiosarjan ansiosta.


title: Ferrari 308 GTB

text:
308GT4 oli paljon yhteistä alkuperäisen 206 Dinon kanssa ja 308GTB on mekaanisesti identtinen GT4:sen kanssa.
Molemmissa on sama pohjalevy, jossaon 92 tuuman akseliväli ja erillisjousitus joka pyörässä. 2926 cm V8-moottori on rakenteeltaan DOHC ja siinä on 4 Weber 40DCNF kaasutinta. Euroopan versiot tuottivat tehoa 255 hv (190 kW) @ 7,700 r/min, mutta Amerikan versioissa oli saasteenpoistolaitteiden takia vain 240 hv (178 kW) @ 6,600 r/min.


title: Ferrari 308 GTB

text:
Yksi huomionarvoinen seikka vuoden 1975 308 GTB:ssa on sen lasikuitukori, joka oli kuitenkin Carrozzeria Scagliettiin valmistama.
Koria tehtiin vuoden 1977 kesäkuuhun asti jolloin materiaali vaihtui takaisin teräkseen.


title: Ferrari 308 GTB

text:
Bosch Digiplex polttoaineenruiskutus lisättiin vuoden 1981 GTBi malliin, se pudotti tehon 214 hv (160 kW)
mutta vähensi päästöjä. Kaksi vuotta myöhemmin, moniventtiilimalli Quattrovalvole toi tehot takaisin 240 hv (179 kW).


title: Ferrari 308 GTB

text:
Vuodesta 1980 aina vuoteen 1985, tehtiin pienempi iskutilavuuksisia 208 GTB ja 208 GTS malleja. Moottorin koko pienennettiin 1991 cm iskutilavuuteen. Tämä sama temppu oli aikaisemmin tehty 208 GT4 2+2 mallissa ja siitä syntyi pienin ikinä valmistettu
V8-moottori. 208:sia tehtiin vain Italian markkinoille verotussyiden takia. Auto tuotti tehoa vain 155 hv, mikä oli aika vähän Ferrariksi.
208GTS mallia tehtiin 160 kpl ja 208GTB mallia 140 kpl vuosien 1980 ja 1981 aikana. Vuonna 1982 turbolla ja polttoaineenruiskutuksella
teho saatiin nostettua 220 hevosvoimaan. Mallia sai alkuun vain GTB muodossa, mutta 208 GTS esiteltiin vuonna 1983. Tuotanto loppui
vuonna 1985 437 kpl GTB turbo ja 250 GTS turbo mallin jälkeen.


title: Ferrari 308 GTB

text:
Vuonna 1985 moottorin iskutilavuus suurennettiin 3.2 L (3185 cm) 328 GTB/GTS malleissa. Tämä malli nosti tehot
270 hv (201 kW) ja auton huippunopeus oli 257 km/h. 328:a valmistettiin 7 400 kpl ennen kuin se korvattiin vuonna
1989 348:lla, näin koko 308/328 mallistoa tehtiin yhteensä noin 20 000 kpl.


title: Sauvarullaluistelu

text: Sauvarullaluistelu on urheilulaji, jossa sauvoja käytetään rullaluistimien kanssa. Sauvarullaluistelua voi pitää rullaluistelun ja rullahiihdon välimuotona. Suomessa lajin koulutus-ja kilpailutoiminnasta vastaa Suomen Luisteluliitto, mutta myös monet hiihtäjät käyttävät sauvarullaluistelua kesälajinaan.


title: Sauvarullaluistelu

text: Sauvarullaluistelun etuna tavalliseen rullaluisteluun pidetään sauvojen antamaa lisänopeutta sekä kahta ylimääräistä tukipistettä. Voidaan kuitenkin sanoa, että sauvojen käytöstä ei ole hyötyä nopeuden lisäämisessä tietyn nopeuden ja/tai teknisen osaamisen saavuttamisen jälkeen. Sauvoista on hyötyä erityisesti ylämäessä. Sauvarullaluistelu on erittäin tehokas liikuntamuoto, koska se aktivoi sekä ylä- että alavartalon suuria lihasryhmiä.


title: Sauvarullaluistelu

text: Suomessa joissakin rullaluistelukilpailuissa on erillinen sauvarullaluistelusarja. Näistä tunnetuin lienee vuosittain järjestettävä kuntoilutapahtuma Helsinki Roller Marathon, johon voivat osallistua kaikki rullaluistelun ja sauvarullaluistelun harrastajat. Vuosittain järjestetään myös sauvarullaluistelun SM-kisat. Vuoden 2007 sauvarullaluistelun miesten Suomen mestari on Samuli Laulumaa, joka luisteli Turussa järjestetyissä kisoissa 38 km aikaan 1.13.07 keskinopeutenaan yli 31 km/h. Naisten Suomen mestarin Kati Kootan aika samalla matkalla oli 1.21.53, keskinopeus n. 28 km/h


title: Jaguar XK (2005)

text: Toisen sukupolven Jaguar XK esiteltiin vuonna 2005 järjestetyssä Frankfurtin autonäyttelyssä. Se periaattessa 4-paikkainen auto, joskin takapenkit ovat tiloiltaan varsin rajalliset. Perusmallin lisäksi autosta valmistetaan myös kompressoriahdettuja XKR-ja XKR-S- mallia.


title: Jaguar XK (2005)

text: Alkuperäisestä XK8-mallista poiketen vuodesta 2005 lähtien mallinimenä on pelkistetysti ollut pelkkä XK. Tässäkin on V8-kone, 4,2-litrainen, ja muotoilu seuraa varsin tunnollisesti jo E-Typen linjoja. XK on kuitenkin täysin uusi auto, täysalumiininen ja koko lailla edistyksellinen teknisessä mielessä. Moni on todennut sen muistuttavan – kenties liikaakin – Aston Martinin malleja, etenkin DB7:aa. Tällekin on selityksensä: Sen lisäksi että molemmat merkit kuuluvat samaan Ford-perheeseen, Aston Martinin muotoiluguru Ian Callum on siirtynyt Jaguarille ja on vastannut uuden XK:n muodoista! Sekä XK8 että XK on valmistettu coupéna että cabrioletina. Uusinta XK-mallia oli syksyyn 2006 mennessä myyty maailmanlaajuisesti noin 10 000 kappaletta.


title: Jaguar XK (2005)

text: XK Convertible esiteltiin vuonna 2006 North American International Auto Show’ssa.


title: Jaguar XK (2005)

text: Kompressoriahdettu XKR-malli esiteltiin heinäkuussa 2006 British Motor Show’ssa. 420 hv:n voimalla 0–100 km/h kiihdytys sujuu parhaimmillaan 5,2 sekunnissa. Jälleenmyyjille XKR saapui saman vuoden marraskuussa.


title: Jaguar XK (2005)

text: Geneven autonäyttelyssä maaliskuussa 2007 esiteltäneen kasvojenkohotuksen kokenut XK. Ainakin keulan muodot ja valoumpiot tulevat muuttumaan hieman alkuperäisestä.


title: Jaguar XK (2005)

text: Jaguar on myös suunnittelemassa noin 500 hevosvoimaisella moottorilla varustettua XKR-R-versiota, joka tulisi sijoittumaan mallistossa XKR:n ja XKR GT3 -autojen välille.


title: Jaguar XK (2005)

text: Moottorivalikoimassa on kaksi 4,2-litraista V8:sia, joista toinen on kompressoriahdettu.Alkuvuodesta 2007 Jaguar esitteli maaliskuussa saataville tulleen "Exterior Styling Pack" -varustepaketin, jolla voidaan parantaa auton ulkonäköä. Paketti voidaan asentaa XKR-malleja lukuun ottamatta kaikkiin XK-autoihin.


title: Trigon

text: Trigon (tunnettu myös Trigon kauheana) on sarjakuvahahmo ja superroisto DC Comics-universumissa. Trigon on Ravenin isä ja yksi voimakkaimmista olennoista universumissa.


title: Büllingen

text: Büllingen () on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön ("Deutschsprachige Gemeinschaft Belgiens"). Vuoden 2014 alussa kunnassa asui 5 701 ihmistä. Pinta-alaltaan se on 150,49 neliökilometrin suuruinen ollen siten Belgian toiseksi suurin kunta. Asukastiheys kunnassa on noin 36 as./km².


title: Büllingen

text: Vuodesta 1977 Büllingeniin on lukeutunut 27 kylää:


title: Mandylion

text: Mandylion eli Mandilion eli Edessan kuva eli Herran liina (kreikaksi Άγιον Μανσήλιον ’Pyhä Liina’, Αχειροποίητος ’Käsittä tehty’, venäjäksi Нерукотворный образ Христа) oli ortodoksisen kirkon pyhäinjäännös. Se oli liina, jossa legendan mukaan oli Kristuksen kasvojen hahmo. Alkuperäinen liina katosi historian lehdiltä 1204 Konstantinopolin valtauksessa neljännen ristiretken yhteydessä. Mandylion on ollut kautta aikojen ikonien esikuva, ensimmäinen ”käsittä tehty Kristus”, jonka kunniaksi ortodoksinen kirkko viettää muistopäivää 16. elokuuta. Se on liitetty myös Torinon käärinliinaan teorioissa, joiden mukaan käärinliina olisi ollut sen historiasta ”puuttuvien vuosien” ajan sama esine kuin Mandylion.


title: Mandylion

text: Liinan alkuperästä esiintyy erilaisia legendaversioita, joista useimmat liittyvät legendaan Edessan kuningas Abgar V:n ihmeparantumisesta.


title: Mandylion

text: Ortodoksinen perinne nojaa Eusebioksen kirkkohistoriaan, joka kuvaa Jeesuksen ja Abgarin kirjeenvaihtoa. Abgarin lähettämän sanansaattajan, Ananiaksen, tuoman kirjeen pohjalta Kristus lähetti lepraa sairastavalle kuninkaalle liinan, johon hän oli kuivannut vastapestyt kasvonsa ja johon hänen kasvonpiirteensä olivat itsestään siirtyneet. Abgarin lähettämä sanansaattaja Ananias oli lähetetty Jerusalemiin, kuninkaan kuultua Jeesuksesta. Palatessaan hän toi mukanaan liinan ja kirjeen, jossa oli lupaus Taddeuksen, joka oli eräs 70:stä apostolista (ei kuitenkaan sama kuin opetuslapsi Taddeus), saapumisesta myöhemmin Edessaan. Vaikka Kristus kirjeessään oli luvannut hänen ylösnousemuksensa jälkeen lähetettävän Taddeuksen parantavan kuninkaan, kuningas parantuikin legendan mukaan silkan liinan voimasta jopa ennen opetuslapsen tuloa. Taddeus saapui lupauksen mukaisesti Kristuksen taivaaseen astumisen jälkeen saarnaten evankeliumia ja kastaen Edessan asukkaat kristinuskoon.


title: Mandylion

text: Abgar laittoi pyhän liinan kultaisiin ja helmikoristeisiin kehyksiin ja asettaen sen näytille kaupunginportin seinäsyvennykseen. Ikonin yläpuolelle hän kirjoitti sanat: ”Oi Kristus Jumala, älä anna kenenkään, joka Sinuun uskoo, joutua häpeään.” Liina oli kaupunkilaisten hartaan kunnioituksen kohteena useita vuosia.


title: Mandylion

text: Erään roomalaiskatolisen legendan mukaan kyseessä on ollut huntu, jonka Veronika-niminen nainen tarjosi myötätunnon osoituksena pyyhkeeksi Kristukselle tämän ollessa kantamassa ristiään Golgatalle, ja kankaaseen jäi Jeesuksen hien ja veren peittämien kasvojen kuva. Tämä lienee kuitenkin keskiajalla syntynyt legenda, jonka varhaisempi muoto kertoi kankaan olleen Veronikan haltuun päätynyt Kristuksen kasvopyyhe, johon Jeesus oli pyyhkinyt verensekaisen hikensä Getsemanen ahdistuksensa yhteydessä ennen pidättämistään.


title: Mandylion

text: Ian Wilsonin spekulaation mukaan, poiketen ortodoksisesta ja katolisesta perimätiedosta, Taddeus saattoikin matkustaa Edessaan Kristuksen hautaukseen käytetty liina mukanaan. Tämä liina olisi sama, jonka Joosef Arimatialainen oli lahjoittanut Kristuksen hautaukseen. Tätä versiota on kerrottu myös keskiajan bysanttilaisessa ja syyrialaisessa perimätiedossa. Siten vasta Kristuksen hautauksen ja ylösnousemuksen jälkeen olisi syntynyt legenda sairaan kuninkaan ihmeparantumisesta. Opetuslapset juutalaisina eivät olisi voineet itse pitää hallussaan käärinliinaa, koska se oli ollut yhteydessä kuolleeseen ja kuvana rikkoi myös juutalaiskristillisyydessäkin tuolloin vallalla ollutta kuvakieltoa. Toisaalta opetuslapset eivät kuvan arvon ymmärrettyään olleet halunneet sitä hävittääkään, jolloin hyvä paikka liinan säilyttämiselle olisi ollut ei-juutalainen, Kristukseen suopeasti suhtautuva Edessa. (Abgar V hallitsi Edessaa vuosina 13–50 jaa.)


title: Mandylion

text: Wilson spekuloi edelleen, että Mandylionia vanhoissa kuvissa kehystävä kultaverkko on mahdollisesti asetettu Taddeuksen taitteleman käärinliinan päälle siten, että Kristuksen pään kohdalle jäi pyöreä aukko – eikä koko kangasta siten olisi päästy taittelemaan auki. Joissakin vanhoissa lähteissä Mandylioniin myös viitataan nimellä ”neljästi kaksinkertainen”. Siten Wilson ehdottaa Mandylionin mahdollisesti olleen sama esine kuin Torinon käärinliina.


title: Mandylion

text: Muutamia vuosia Abgarin kuoleman jälkeen kristittyjä alettiin vainota ja esine piilotettiin vuonna 57 kaupungin länsiportin yläpuolelle, josta se löydettiin vuonna 525. Ortodoksinen perimätieto puolestaan kertoo liinan löytyneen vuonna 545 Persian hallitsijan Khosrau I:n hyökättyä Edessaan. Tällöin piispa Eulabeios sai ilmestyksen, jossa Neitsyt Maria eli ”Kaikkein Pyhin Jumalansynnyttäjä” ilmoitti hänelle ikonin sijainnin ja kehotti ottamaan ikonin esille sinetöidystä, muuratusta syvennyksestä. Ikoni tulisi myös pelastamaan kaupungin persialaisilta. Piispa löysikin ikonin seinäsyvennyksestä, jolloin sen edessä paloi yhä lampukka. Kuva oli myös kopioitunut syvennyksen lautoihin ja tiiliin. Ikonia kannettiin ristisaatossa kaupungin muureilla ja persialaiset perääntyivät. Sillä välin liina oli ollut unohdettuna. Wilsonkin viittaa liinan mystiseen rooliin tapauksen yhteydessä, joka hänen mukaansa tapahtui vuonna 544.


title: Mandylion

text: Ortodoksisen perimätiedon mukaan ”käsittä tehty Kristus” -ikonista tunnetaan myös muita legendaarisia variantteja, jotka ovat syntyneet itsestään. Niistä tunnetuimmat ovat Kamulian ja Caramidan ikonit.


title: Mandylion

text: Euagrioksen kirkkohistoria kertoo, että Edessan länsiportista tulvatuhojen korjauksen yhteydessä vuonna 525 oli löydetty siihen asti unohdettu liina, johon viitattiin heti termillä ”ei käsin tehty” (Αχειροποίητος). Kaikki pitivät kuvaa Abgarille perimätiedon mukaan tuotuna Kristuksen liinana. Keisari Justinianus I rakennutti Mandylionille jopa erityisen pyhäkön, Edessan Hagia Sofia -katedraalin (eri katedraali kuin Istanbulin Hagia Sofia). Vaikka muslimit valtasivat Edessan vuonna 639, esine säilyi vahingoitta.


title: Mandylion

text: Noin vuonna 700 Edessan ortodoksikristityt luovuttivat, ilmeisesti kireän verotuksen vuoksi, Mandylionin vakuudeksi rikkaalle monofysiitille, Athanasios bar Gumayerille. Athanasioksen sanottiin valmistaneen esineestä taitavan jäljennöksen, alkuperäisen tullessa sijoitetuksi jakobiittiseen Edessan Jumalanäidin kirkkoon. Keväällä 943 bysanttilainen armeija piiritti Edessan ja sen kenraali Johannes Kourkouas ehdotti piiritetyn kaupungin emiirille 200 muslimivangin luovutusta ja jopa 12 000 hopearahan rahasummaa, mikäli Mandylion luovutettaisiin hänelle. Rahasumman maksoi keisari Konstantinos VII.


title: Mandylion

text:
Vaatimusta punnittuaan muslimit luovuttivat Mandylionin alkukesällä 944 bysanttilaisten edustajalle, piispa Abrahamille, joka vastaanotettuaan ensin väärennöksenä pitämiään kopioita viimein oli tyytyväinen saadessaan mielestään alkuperäisen Mandylionin haltuunsa. Se tuotiin Konstantinopolin 15. elokuuta 944 ja sijoitettiin seuraavana päivänä Konstantinopolin Hagia Sofiaan, sen oikealla laidalla sijainneeseen Faros- eli Tharossan kappeliin. Ortodoksinen kirkko viettää edelleen tapauksen kunniaksi muistopäivää 16. elokuuta. Liinaa näytettiin harvakseltaan valikoiduille vieraille ja kannettiin kulkueissa, joskin suljetussa arkussa. Alkuperäinen Mandylion katosi ristiretkeläisten vallatessa, ryöstäessä ja tuhotessa kaupungin ja murhatessa suuren osan asukkaista 12. huhtikuuta 1204.
1100-luvulla ja sen jälkeen Mandylionin pohjalta on tehty lukuisia esittäviä maalauksia, Kristuksen kasvokuvia ja ikoneita, jotka ovat merkittävästi muokanneet ja yhtenäistäneet taiteen kuvaa Kristuksesta läpi historian. Teemaa on myös paljon käytetty kortteihin, adresseihin, kirjojen kansiin yms. kohteisiin.


title: Viivaelementti

text: Viivaelementti on erityisesti matematiikassa käytetty termi, millä yleensä kuvataan paikkavektorin muutoksen neliötä affiinissa avaruudessa. Viivaelementti on luonnollinen etäisyysfunktio ja se voidaan liittää kaarevuustensoriin. Karteesisissa taso- ja avaruuskoordinaatistoissa viivaelementti ilmoitetaan seuraavasti:


title: Raeren

text: Raeren on yksi Belgian kunnista. Se sijaitsee Vallonian alueella, Liègen maakunnassa. Kunta kuuluu myös Belgian saksankieliseen yhteisöön ("Deutschsprachige Gemeinschaft Belgiens"), yhteen Belgian kolmesta virallisesta kieliyhteisöstä. Ensimmäiseen maailmansotaan asti Raeren oli osa Saksaa. Vuonna 2014 Raerenin asukasluku oli 10 651. Pinta-alaltaan kunta on 74,21 neliökilometrin suuruinen, asukastiheyden ollessa näin 144 as./km²


title: Putkivaara

text: Putkivaara tarkoittaa seuraavia asioita:


title: Putkivaara (Ilomantsi)

text: Putkivaara on kylä ja vaara Ilomantsin eteläkärjessä. Asukasluku on muutamia kymmeniä. Pohjoista lukuun ottamatta kylä rajoittuu entisten Tuupovaaraan ja Korpiselän kuntien alueisiin, jotka kuuluvat nykyisin Joensuun kaupunkiin. Naapurikyliä Joensuun puolella ovat Luutalahti, Mannervaara ja Ruhovaara.


title: Kvarkki-gluoniplasma

text: Kvarkki-gluoniplasma () on kvanttikromodynamiikan faasi, joka esiintyy vain äärimmäisen korkeissa lämpötiloissa ja tiheyksissä. Normaaleissa olosuhteissa kvarkit ovat sitoutuneina toisiinsa gluoneiden avulla muodostaen hadroneita, esimerkiksi protoneita ja neutroneita. Kun hadronit saatetaan tarpeeksi kuumiin ja suuripaineisiin olosuhteisiin, kvarkkien väliset sidokset lakkaavat olemasta, jolloin kvarkit ja gluonit ovat ns. vapaita.


title: Kvarkki-gluoniplasma

text: Maailmankaikkeuden materiaalin uskotaan olleen kokonaan QGP:tä ensimmäisinä 20–30 mikrosekuntina alkuräjähdyksen jälkeen, kunnes materiaali laajeni ja jäähtyi aiheuttaen QGP:n hadronisoitumisen. Lisäksi sitä saattaa esiintyä myös neutronitähtien ytimissä.


title: Kvarkki-gluoniplasma

text:
Keinotekoisesti QGP:tä voidaan tuottaa törmäyttämällä raskaita ioneita suurilla energioilla. Tällaisissa kokeissa QGP:n syntyminen voidaan päätellä törmäyksessä tulevasta hiukkassäteilystä, jota havaitaan asianmukaisilla ilmaisimilla. Toistaiseksi vakuuttavimmat todisteet QGP:n olemassaolosta on saavutettu Relativistic Heavy Ion Colliderissa Brookhaven National Laboratoryssa Long Islandilla Yhdysvalloissa. Siinä kulta-ioneita kiihdytettiin relativistiseen nopeuteen ja törmäytettiin keskenään. Törmäyksessä syntyi Auringon sisusta 150 000 kertaa kuumempi möykky, joka pysyi koossa 10 sekuntia. Kvarkkeja koossa pitävä vahva vuorovaikutus on äärimmäisen voimakas, minkä vuoksi QGP käyttäytyy nesteen kaltaisesti.
QGP:tä tutkitaan edelleen Relativistic Heavy Ion Colliderissa. Sveitsin ja Ranskan rajalla sijaitsevassa CERNin Large Hadron Colliderissa sitä tullaan tutkimaan kolmella ilmaisimella eli ALICElla, ATLASilla ja CMS:llä.


title: R34

text: R34 oli "William Beardmore and Companyn" Inchinnanissa, Skotlannissa rakentama brittiläinen ilmalaiva. Sen ensilento tapahtui 14. maaliskuuta 1919.


title: R34

text: R34 oli luokan R33 ilmalaiva. Luokassa oli vain kaksi ilmalaivaa, luokan nimikkolaiva "R33" ja R34. Kummankin rakennustyöt aloitti Royal Navy ensimmäisen maailmansodan aikana, mutta ne tulivat palveluskäyttöön vasta sodan jälkeen.


title: R34

text: R34 siirrettiin palveluspaikkaansa East Fortuneen 30. toukokuuta 1919 ja suoritti ensimmäisen kestävyyslentonsa (56 tuntia) Baltian yllä 17.–20. kesäkuuta.


title: R34

text: Seuraavaksi R34 päätettiin lähettää ensimmäiselle keskeytyksettömälle edestakaiselle Atlantin ylilennolle majuri George Scottin alaisuudessa. R34:a ei ollut suunniteltu matkustajien kuljetukseen ja lisätiloja järjestettiin ripustamalla riippumattoja aluksen keskirungon kulkuväylille. Lämmintä ruokaa valmistettiin moottorin pakoputkeen hitsatulla lautasella. Britanniasta lähtö tapahtui 2. heinäkuuta 1919 ja Mineolaan, Long Islandille, Yhdysvaltoihin saavuttiin 6. heinäkuuta 108 tunnin 10 minuutin lennon jälkeen polttoainetta ollessa jäljellä enää 30 minuutin lentoa varten. Koska laskeutumispaikan miehistöllä ei ollut kokemusta isojen jäykkien ilmalaivojen käsittelystä majuri EM Pritchard hyppäsi laskuvarjolla 600 metristä maahan koordinoimaan laskeutumisjärjestelyjä ja siten hänestä tuli ensimmäinen Euroopasta Amerikkaan ilmateitse saapunut henkilö. Tämä oli ensimmäinen idästä länteen tapahtunut Atlantin ylitys ja se tapahtui kaksi viikkoa ensimmäisen keskeytyksettömän John Alcockin ja Arthur Whitten Brownin länsi-itäsuuntaisen Atlantin ylityksen jälkeen. Alcock ja Brown olivat ylittäneet Atlantin ensimmäisen maailmansodan aikaisella muunnetulla brittiläisellä Vickers Vimy -pommikoneella. R34:n paluumatka 33 henkilön kanssa Pulham St Maryyn Norfolkiin tapahtui 10.–13. heinäkuuta ja kesti 75 tuntia 3 minuuttia.


title: R34

text: R34 palasi East Fortuneen kunnostustöitä varten siirtyäkseen sitten Howdeniin, East Riding of Yorkshireen miehistön koulutusta varten.